Η χρονική διάσταση του εδαφικού - Ν. Λυγερός\nΗ χρονική διάσταση του εδαφικού\nΑκόμα κι αν η γενική τακτική της ενημέρωσης και των δημοσκοπήσεων παραμένει σταθερή προσπαθώντας να διαμορφώσει την αντίσταση του κυπριακού λαού κατά του σχεδίου Ανάν, ερμηνεύοντάς την ως δείγμα του φόβου της αλλαγής, το επόμενο στάδιο της ενταξιακής μας πορείας είναι η αντιμετώπιση των αρνητικών σημείων του σχεδίου. Όχι για να διεξαχθούν διαπραγματεύσεις, αλλά αντιθέτως για να τις καθυστερήσουμε. Το σημαντικότερο από αυτά τα σημεία δεν είναι ούτε το συνταγματικό, ούτε το οικονομικό, μα το εδαφικό. Το εδαφικό πρέπει να επιλεχθεί από την κυπριακή εξουσία διότι αποτελεί το πιο αδύνατο σημείο της τουρκικής πλευράς. Αν και δεν μπορούμε να ελευθερώσουμε τα κατεχόμενά μας, πρέπει να το χρησιμοποιήσουμε θετικά. Εφόσον σ’ αυτό το σχέδιο δεν έχουμε τίποτα να κερδίσουμε ενώ η άλλη πλευρά έχει μόνο να χάσει όσον αφορά στο εδαφικό, μας παραμένει η πρωτοβουλία. Όχι για να κερδίσουμε μια σπιθαμή εδάφους μα για να βάλουμε την αντίθετη πλευρά σ’ ένα οριακό σημείο το οποίο δεν της επιτρέπει να δεχτεί το σχέδιο ως αποτέλεσμα, μα μόνο ως βάση διαπραγματεύσεων. Διότι ακόμα και σ’ αυτό το στρατηγικό σημείο σημασία δεν έχει ο χώρος μα ο χρόνος.\nΗ παράλληλη διαδικασία αυτής της ανοικτής τακτικής είναι η δημιουργία ενός θετικού πλαισίου εντός της Ευρωπαϊκής Ένωσης. Και όντως βλέπουμε ότι όσο πλησιάζουμε την οριακή ημερομηνία υπάρχουν όλο και θετικότερα στοιχεία για την ένταξή μας ανεξάρτητα από τη «δήθεν» λύση του Κυπριακού. Μ’ αυτόν τον τρόπο, οι πιέσεις και οι εκβιασμοί που έχουμε υποστεί χάνουν σιγά-σιγά τη δύναμή τους και μας επιτρέπουν με τα σημερινά δεδομένα να πάρουμε πρωτοβουλίες στον τομέα των στρατηγικών συνδυασμών.\nΌμως για να πετύχουμε τους στόχους μας πρέπει να αποφύγουμε τη διχοτόμηση του προσφυγικού στοιχείου. Διότι αυτό είναι ο στόχος της στρατηγικής των δύο χαρτών. Δεν πρέπει να δεχτούμε καμία διαφοροποίηση και να παραμείνουμε ενωμένοι. Συναισθηματικά είναι το πιο αδύνατο σημείο μας και οι αντίπαλοί μας το ξέρουν και προσπαθούν να το χρησιμοποιήσουν εις βάρος μας. Γι’ αυτόν τον ίδιο λόγο το εδαφικό παραμένει για μας το ισχυρότερο στοιχείο της αντεπίθεσής μας. Αν καταφέρουμε να καταλάβουμε όλοι μας ότι όντως δεν υπάρχει λύση όσον αφορά στο εδαφικό κι ότι ο μόνος μας στόχος είναι η ένταξή μας τότε το αδύνατο σημείο θα γίνει όντως ισχυρό.\nΗ συνολική προσπάθεια των εχθρικών δυνάμεων είναι η χρονική πίεση της Κυπριακής Δημοκρατίας για να δεχθεί ένα απαράδεκτο σχέδιο στα πλαίσια της ένταξης. Ενώ όπως ξέρουμε όλοι μας τώρα, δεν υπάρχει συσχετισμός. Ενώ δεν υπάρχει ουσιαστική διαμόρφωση του σχεδίου. Ενώ όλο το σχέδιο δεν προσφέρει τίποτα άλλο παρά μια διχοτόμηση του νησιού μας στο προσφυγικό πεδίο. Αντικειμενικά και στρατηγικά το σχέδιο δεν αποτελεί την τελευταία ευκαιρία διαπραγματεύσεων, αλλά την τελευταία κίνηση των εχθρών μας πριν την ένταξή μας στην Ευρωπαϊκή Ένωση γιατί ξέρουν ότι όχι μόνο θα μας ωφελήσει μα θα μας δώσει κι ένα καινούργιο και ισχυρότερο πλαίσιο αληθινών διαπραγματεύσεων. Το σχέδιο Ανάν επιτρέπει και στους Αμερικανούς να διατηρήσουν τη μεσογειακή τους στρατηγική και στους Άγγλους τις βάσεις τους με τη δικαιολογία της εγγυήτριας δύναμης. Σ’ εμάς όμως το σχέδιο δεν προσφέρει τίποτα. Άρα, η μόνη σωστή στάση μας είναι να πάρουμε πρωτοβουλίες όχι πια παθητικής άμυνας, μα δυναμικής αντίστασης αλλάζοντας το πεδίο μάχης χρησιμοποιώντας τη χρονική διάσταση του εδαφικού.


Διαδρομή από την Χώρα της Τήνου έως τον Φαλατάδο μέσω Εξωμβούργου - Τα πάντα για την Τήνο - Tinos-About.gr\nΚυριακή, 30 Νοεμβρίου 2014 06:48\nΔιαδρομή από την Χώρα της Τήνου έως τον Φαλατάδο μέσω Εξωμβούργου\nΑπό την Χώρα της Τήνου έως τον Φαλατάδο μέσω Εξωμβούργου\nΑπόσταση: περίπου 8 Χμ.\nΏρες: περίπου 4 συν 1 για ανάβαση και κατάβαση του Εξώμβουργου\nΦεύγοντας από την Χώρα\nΞεκινήστε την πορεία σας από την στρογγυλή μαρμάρινη πλατεία στο τέρμα του μεγάλου δρόμου της Παναγίας Ευαγγελιστρίας. Αρχίστε να ανεβαίνετε τον μεγάλο δρόμο έως ότου συναντήσετε Α ένα δρομάκι (100μ) με ταμπέλα Μονόδρομου εκεί στρίβετε Α, περνώντας από την ταβέρνα του Πέτρου σε μια μικρή πλατεία. Συνεχίζετε ευθεία περνώντας κάτω από μια κληματαριά σε άλλη μια ταβέρνα. Στην επόμενη διασταύρωση συνεχίζετε και πάλι ευθεία ακολουθώντας το ανηφορικό δρομάκι έως το σημείο που θα βρείτε ένα άνοιγμα με ένα σπίτι μπροστά σας (150μ). Στρίβετε Δ και αμέσως Α στο επόμενο δρομάκι. Δεξιά και πάλι Α στην δημόσια Βρύση και ευθεία επί του κεντρικού μονοπατιού προς Βορρά. Σε κύρια διασταύρωση (160μ) με φαρδύ πλακόστρωτο δρόμο ερχόμενος από Δ συνεχίζετε ευθεία ακολουθώντας την πορεία του παλιού μονοπατιού. Το μονοπάτι περνάει από μια Αρχοντική γειτονιά της χωράς τα όμορφα νεοκλασικά σπίτια βρίσκονται μέσα σε μεγάλους κήπους περιφραγμένους από υψηλούς πετρόκτιστους τοίχους. Θα ανεβείτε σκαλιά και Δεξιά θα συναντήσετε έναν μικρό Αρχαιολογικό χώρο με υπολείμματα σπιτιών της κλασικής εποχής. Η διαδρομή μας ακολουθεί τα όρια της αρχαίας πόλης. Καθώς ανεβαίνετε θα δείτε τμήματα των αμυντικών τειχών. Μια παλιά σκουριασμένη πόρτα Δ έχει το σύμβολο των Ιησουιτών Μοναχών επίσης ένα Ενετικό Λιοντάρι και ένας Δράκος στολίζουν την Αψίδα.\nΑκολουθώντας το Βαρύ (αρχαίο μονοπάτι) ως το πλάτωμα της Κυρά Ξένης\nΑμέσως μετά φτάνετε σε έναν δρόμο (290μ) που έρχεται και πάλι από Δ. Συνεχίζετε ευθεία και πάνω, στα βήματα του πεζοπόρου που απεικονίζεται στο μπλε ταμπελάκι. Σε 155μ θα βρεθείτε στον περιφερειακό δρόμο της Χώρας με το χαρακτηριστικό Stop. Τον διασχίζετε και συνεχίζετε επί του ανηφορικού μονοπατιού. Ως τα σπίτια το μονοπάτι έχει ανασκευαστεί και έχουν χρησιμοποιηθεί οι αρχαίες πλάκες εν μέρη. Καθώς ανεβαίνετε το μονοπάτι Θα δείτε τμήματα αρχαίας τειχοποιίας, κυρίως δεξιά, τα λιγοστά στοιχεία που προδίδουν την άλλοτε τοποθεσία του αρχαίου κάστρου.\nΜετά από 530μ θα συναντήσετε έναν δρόμο που έρχεται από δεξιά εκεί τελειώνει και το οχυρωματικό τείχος της αρχαίας πόλης.\nΕάν στρίψετε δεξιά και κοιτάξετε Α μετά από 10μ θα δείτε ένα αρχαίο νταμάρι όπου γινόταν η εξόρυξη των λίθων για την κατασκευή του κάστρου. 30μ πιο κάτω Δ υπάρχει και μεγάλο τμήμα τειχών που στέκει ακόμα όρθιο.\nΓια να συνεχίσετε επιστρέψτε στο κυρίως μονοπάτι, ακολουθεί ένα ομαλό, ανηφορικό τμήμα της διαδρομής που κινείτε παράλληλα με μια κοιλάδα Δ στην οποία υπάρχουν μερικοί όμορφοι περιστεριώνες. Επίσης υπάρχει και το αρχαίο υδραγωγείο (χαμένο στην Βλάστηση και θαμμένο εν μέρη, κατασκευή του Αθηναίου τύραννου Πεισίστρατου το 549π.χ.) που τροφοδοτούσε την πόλη μέχρι το 1934 και ακόμα τροφοδοτεί την ιερη πηγή της Παναγίας.\nΤο μονοπάτι συναντάει μετά από 1000μ. έναν χωματόδρομο που κατεβαίνει από Α. Κινηθείτε ευθεία και επί του δρόμου για 50μ συνεχίζοντας ευθείαεπί του παλιού μονοπατιού στο σημείο όπου ο δρόμος κάνει μια δεξιά στροφή. Τραβερσάρετε ομαλά την πλαγιά ως το πλάτωμα της Κυρά Ξένης (440μ) με το παλιό βυζαντινό Χάνι και το εκκλησάκι. Το Χάνι εχει συντηρηθεί και αναπαλαιωθεί ανεπιτυχώς και η τωρινή του χρήση αμφίβολη. Σταθμός άλλοτε για τους κατοίκους του βορρά που ύστερα από μεγάλη πορεία φτάνανε επιτέλους στον προορισμό τους την Χώρα. Στο εκκλησάκι υπάρχει πολύ ωραία ανάγλυφη μαρμάρινη πλάκα με απεικόνιση της Θεοτόκου με τον Ιησού και της Αγίας Ξένης.\nΠλάτωμα της Κυρά Ξένης - Εξώμβουργο\nΑφήνοντας το εκκλησάκι Α συνεχίζετε επί του κυρίως μονοπατιού έχοντας μπροστά σας συνέχεια τον εντυπωσιακό γρανιτένιο όγκο του Εξωμβουργού. Αγνοήστε μονοπάτι που ανεβαίνει από Α. Μετά από 850μ σε μια διχάλα επί της διαδρομής στρίβετε Α, και περνάτε μια γεφυρούλα πάνω από μια πηγή με πλυσταριό. Το πετρώδες μονοπάτι συναντάει υστέρα από 370μ τον κεντρικό δρόμο για τον Πύργο.\nΣτην άσφαλτο στρίβετε Α και αμέσως δεξιά πριν από ένα μεγάλο βιομηχανικό κτίσμα (τυροκομείο) για να κατεβείτε σκαλιά που θα σας φέρουν πάλι επί του παλαιού μονοπατιού. Ανεβαίνετε το μονοπάτι ως την ράχη με τους ανεμόμυλους Α (70μ). Συνεχίζετε ευθεία και κάτω (δεν παίρνετε το μονοπάτι Δ). Ύστερα από 20μ υπάρχει μονοπάτι Δ στο οποίο στρίβετε προς το Εξώμβουργο. Αριστερά σας, η καταπράσινη πεδιάδα της Κόμης, λοξά Α τα χωριά Σκαλάδος, Κρόκος, Λουτρά. Και ακριβώς από κάτω το χωριό Ξινάρα έδρα του δήμου Εξωμβούργου. Στην επόμενη διασταύρωση (565μ) όπου μονοπάτι ανεβαίνει από Α, συνεχίζετε ευθεία ώστε μετά από 40μ να συναντήσετε και πάλι ένα μονοπάτι, πίσω από ένα εκκλησάκι, οπού στρίβετε Α.\n100μ πιο κάτω Α και Δ της διαδρομής υπάρχει Αρχαιολογικός χώρος με θεμέλια οικισμού της Γεωμετρικής εποχής (9ος αιώνας π.χ.) και τμήματα οχυρωματικού τείχους της κλασικής περιόδου (5ος π.χ.). Θα συναντήσετε μονοπάτι από Δ όπου συνεχίζετε ευθεία και πάνω ανάμεσα σε τειχία. Το μονοπάτι τραβερσάρει την ανατολική πλαγιά του βράχου, Α βλέπετε τώρα τμήματα του ενετικού κάστρου του Εξωμβούργου.\nΦτάνοντας στην Βορινή πλευρά του βράχου συναντάτε ένα χωματόδρομο (360μ) όπου στρίβετε Δ. Από πίσω σας το ξωκλήσι του Αγίου Μηνά, μπροστά σας το καθολικό μοναστήρι της Ιεράς Καρδίας. Έδρα του καθολικού Αρχιεπισκόπου της Τήνου. Ένα μνημείο θυμίζει τους καθολικούς πεσόντες στους πολέμους μεταξύ 1912-50.\nΤο κάστρο φέρει την ονομασία κάστρο της Αγίας Ελένης ενώ η οχυρωμένη πόλη από κάτω ονομάζεται Εξώμβουργο.\nΓια την Ανάβαση στο Εξώμβουργο περάστε Δ από την ταμπέλα προς Κάστρο της Αγίας Ελένης και αφήστε την αυλή του μοναστηριού Δ σας. Ακολουθήστε το πετρόστρωτο μονοπάτι έως την κορυφή όπου υπάρχει σταυρός (υψόμετρο 560μ) κάτι σπάνιο για τα ελληνικά βουνά (πιθανώς επειδή βρίσκεται σε καθολική περιοχή ή επειδή είναι το νησί της Παναγίας). Βορειοανατολικά βρίσκονται τα χωριά Βώλαξ, Κουμάρος, Ανατολικά ο Φαλατάδος, η Στενή, η Μέση, Νοτιοανατολικά ο Τζάδος, η Καριά, ο Μουντάδος, ο Σμπεράδος και ακριβώς από κάτω ο Τριπόταμος.\nΝότια βρίσκεται η Χώρα, Νοτιοδυτικά τα χωριά Κτικάδος, Χατζιράδος, Δυτικά ο Κάμπος ο Ταραμπάδος και βόρια η Κώμη με την ομώνυμη πεδιάδα της. Το βουνό δεξιά του Φαλατάδου είναι ο Τσικνιάς (υψόμετρο 730) ο αμέσως επόμενος μεγάλος ορεινός όγκος Δ είναι το ορός Κέχρος (πιθανώς από το Κεχρί) εκεί βρίσκετε και η μονή Κεχροβουνίου. Δυτικά υπάρχει άλλο ένα μεγάλο βουνό ο Πολέμου Κάμπος.\nΕξώμβουργο – Φαλατάδος\nΦεύγοντας από την ανατολική πύλη της αυλής του μοναστηριού της Ιεράς Καρδίας συναντάτε μετά από 50μ ένα μικρό ασφαλτοστρωμένο δρομάκι εκεί στρίβετε Α. Μετά από 340μ στο τέλος της κατηφόρας θα συναντήσετε ένα χαμηλό πετρόκτιστο κελάκι Α. Στο ίδιο σημείο ξεκινάνε και δυο μονοπάτια Α, το πρώτο Α προς Κουμάρο και το δεύτερο προς Φαλατάδο. Στρίβετε Α προς Φαλατάδο στα βήματα του πεζοπόρου που απεικονίζεται στο μπλε ταμπελάκι.\nΎστερα από 365μ θα βρεθείτε στον κεντρικό δρόμο προς Κουμάρο τον οποίο θα διασχίσετε λοξώς Α ώστε να βρεθείτε σε έναν μικρό χωματόδρομο που θα σας οδηγήσει στον Φαλατάδο. Ακολουθεί ένα μικρό εκκλησάκι Α (150μ) Στα περίχωρα του Φαλατάδου θα συναντήσετε και πάλι έναν δρόμο (965μ) όπου θα πάτε Α.\nΠριν από την εκκλησία με μαρμάρινη ανάγλυφη πλάκα που απεικονίζει Δικέφαλο Αετό στρίβετε Δ. Μετά από 110μ στο Parking στρίβετε και πάλι Δ για να ακολουθήσετε ένα από τα στενά δρομάκια που διασχίζουν το Χωριό. Σύντομα θα βρεθείτε στην κεντρική πλατεία με την εκκλησιά και τα δυο καφενεία της. Για να πάτε στην Στάση του λεωφορείου και στην ταβέρνα Λεύκες λίγο πριν φτάσετε στην πλατεία στρίψτε Δ και πάρτε έναν φαρδύ κατηφορικό δρόμο με σκαλιά στην Μέση.\nΔιαβάστηκε 1632 φορές\tΤελευταία τροποποίηση στις Κυριακή, 30 Νοεμβρίου 2014 07:41\nΠερισσότερα σε αυτή την κατηγορία: « Κυκλική διαδρομή από την Χώρα της Τήνου έως τον Αρνάδο\tΔιαδρομή από την Χώρα της Τήνου έως τον Φαλατάδο »


Mavrikios Mavrikiou for beginners\nΑύριο αρραβωνιάζεται ο Μαυρίκιος-Μαυρικίου-εσύ-Σούπερσταρ και πρέπει να μάθεις γιατί είναι τόσο σημαντικό αυτό.\nΓια να ξηγούμαστε, εγώ ετούτον τον Μαυρίκιο Μαυρικίου που κάνει trending, αμαρτία μου εξομολογουμένη, πριν από την ανακοίνωση του αρραβώνα, που φαίνεται να παίρνει μιντιακές διαστάσεις τύπου Νταϊάνα-Κάρολος-1981, δεν τον ήξερα. Αν αναρωτιέσαι αν ζω σε κάποια απομακρυσμένη βουνοκορφή του Τροόδους, χωρίς ίντερνετ και τηλεόραση, καλά κάνεις, συνέχισε να αναρωτιέσαι.\nΠαρ' όλα αυτά, επειδή κι ο Μαυρίκιος Μαυρικίου να θέλει να κρυφτεί η χαρά δεν τον αφήνει, αναγκάστηκα η έρμη να τον ψάξω λίγο. Μην ξεμείνω με την απορία και μην αφήσω κι άλλους συμπάσχοντες πρωτάρηδες, όσο και η σεξουαλική ζωή του Μαυρίκου Μαυρικίου, όπως ο ίδιος δήλωσε, να διερωτούνται.\nΜετά από ένα δεκάλεπτο γκουγκλάρισμα και μια μισάωρη skip-skip-skip θέαση στα ίντερνετς, εντόπισα τα κάτωθι και κοινοποιώ για όλους εμάς τους ανεκδιήγητους beginners του Μαυρίκιου Μαυρικίου:\nΚαταρχάς ο άνθρωπος ονομάζεται Μαυρίκιος Μαυρικίου. Οπότε δεν χρειάζεται φίλοι beginners να έχετε PhD στην Μοριακή και Κυτταρική Βιολογία για να αντιληφθείτε ότι πρόκειται για Κύπριο στην καταγωγή. Κύπριο που, όπως ενημερωνόμαστε εμείς οι beginners, κάνει κάποιου είδους καριέρα στην Ελλάδα. Ο 29χρονος δηλώνει ηθοποιός, μουσικός, θεατρικός παραγωγός και συγγραφέας αλλά εμείς αυτά δεν τα ξέραμε γιατί, είπαμε, μένουμε σε κάποια βουνοκορφή του Τροόδους χωρίς μίντια. Το γεγονός ότι συνεργάστηκε με Πλέσσα, Χατζηνάσιο, Χατζή, Νέγκα, Μουζουράκη και δεκάδες άλλους, κάποιοι από εμάς το χάσαμε τόσο όσο τη διαχείριση της πανδημίας η Ευρώπη.\nΠριν προχωρήσουμε στα της καριέρας, παραμένουμε στην Κύπρο όπου ενημερωνόμαστε ότι το ευφάνταστο αυτό όνομα, που ταιριάζει γάντι στο επίθετό του, του το χάρισε, φτύνοντάς τον ως νονός του που είναι, ο ΠτΔ της Κυπριακής Δημοκρατίας, Νίκος Αναστασιάδης. Σκαλίζοντας μάλιστα τις συνεντεύξεις του Μαυρίκιου Μαυρικίου (για σκοπούς αισθητικής θα συνεχίσουμε να χρησιμοποιούμε ολόκληρο το ονοματεπώνυμο), μαθαίνουμε ότι ο πατέρας του υπήρξε ένας πολύ στενός συνεργάτης του Νίκου-πριν-γίνει -Νίκαρος στα πρώτα χρόνια της πολιτικής του καριέρας. Πρόσφατα μάλιστα έγινε θέμα (επειδή 2022, ίντερνετ και yolo), το γεγονός ότι ενημέρωσε το προεδρικό ζεύγος για τον πολυαναμενόμενο αρραβώνα του τον οποίο θα εξετάσουμε πιο κάτω.\nΟ Μαυρίκιος Μαυρικίου, για εμάς τους beginners του ζουρνά, έχει λάβει μέρος σε ένα «Dream Show», ένα «X Factor», ένα «Ελλάδα έχει ταλέντο» και ένα «The Voice». Στο τελευταίο πέρασε από τα blind auditions αλλά όχι στα live και, οι καλές οι γλώσσες, λένε πως έχει μία άλφα φωνή ο άνθρωπος αλλά κάτι άλλο του έλειπε για να μεταμορφωθεί σε σούπερσταρ. Σύμφωνα πάντοτε με τις εκάστοτε κριτικές επιτροπές. Τα βιντεάκια που ξεχύνονται διάσπαρτα στα ίντερνετς μαρτυρούν και τη μεταμόρφωση από την εφηβεία στην ενηλικίωση με πολλαπλούς τρόπους.\nΤο μεγάλο μπαμ (sic!) στην «καριέρα» του Μαυρίκιου Μαυρικίου δεν έγινε μέσα από τις συνεργασίες του με τους καλλιτέχνες που προαναφέραμε, ούτε μέσα από θεατρική παραγωγή του που έσπασε τα ταμεία. Περισσότερος ντόρος έγινε όταν έκανε πρόταση στην 22χρονη Ιλάειρα Ζήση, μετά από ολιγόμηνη σχέση. Έπειτα, σε χρόνο dt, το Instagram πήρε τα ηνία για να συνεχιστεί η δουλειά στην τηλεόραση και τα Μέσα.\nΣτο ενδιάμεσο ανακοίνωσης αρραβώνα και της αυριανής αρραβωνιάρας ημέρας, το πειναλέο κοινό των ίντερνετς και των μεσημεράδικων έμαθε ότι ο Μαυρίκιος Μαυρικίου έκλαψε την πρώτη φορά που έκανε έρωτα με την αγαπημένη του (παραμένει ένα μυστήριο αυτή η πληροφορία), έκανε κούρα ομορφιάς πριν από τον γάμο (μανικιούρ-πεντικιούρ, χρυσές μάσκες ομορφιάς και απολέπιση) και ότι την ημέρα του αρραβώνα του, που θα πραγματοποιηθεί στον Άγιο Κωνσταντίνο Φθιώτιδας, η νύφη θα χτενιστεί στις 16.00, στην ταβέρνα των πεθερικών του θα ψήνονται αρνιά, τα πυροτεχνήματα θα ριχτούν στις 19.30 και τα αερόστατα με φωτιές θα κάνουν την εμφάνισή τους πέντε λεπτά αργότερα ενώ θα ακολουθήσει το άνοιγμα σαμπάνιας και το κόψιμο τούρτας στις 19.50. Το γεγονός ότι αυτές οι πληροφορίες κοινοποιήθηκαν μάς κάνει να δακρύζουμε ασταμάτητα από συγκίνηση.\nΟ Μαυρίκιος Μαυρικίου, εξ όσων δείχνουν τα πράγματα -και σύσσωμο το ελληνόφωνο διαδίκτυο- θα ανέβει τα σκαλιά της εκκλησίας τον Αύγουστο με την Ιλάειρα Ζήση και θα τα κατέβει με την Ιλάειρα Μαυρικίου. Η νύφη, σύμφωνα πάντα με τις έγκυρες πηγές των ελλαδικών μεσημεράδικων, προμηθεύτηκε το νυφικό της από τη χώρα Κύπρο και εικάζουμε πως πρόκειται σύντομα να μάθουμε από πού αφού η γενικότερη μόδα θέλει να κάνεις tag στο instagram σου όλα τα credits του γάμου - από την νυφικού, στον ανθοπώλη και τον φωτιστή.\nΦίλοι beginners, αύριο instagrammable-yolo-2022-και-τα-μυαλά-στα-κάγκελα αρραβώνας γίνεται και όφειλε κάποιος να σας ενημερώσει.


Kim Kardasian: Δείτε τη νέα σειρά εσωρούχων που λανσάρει [pics] | mivida.gr\nΗ Kim αγαπάει τις καμπύλες της\nKim Kardasian: Δείτε τη νέα σειρά εσωρούχων που λανσάρει [pics]\nΣοφία Μπαλακάκη 07.04.2020\nMIVIDA / FASHION / Kim Kardasian: Δείτε τη νέα σειρά εσωρούχων που λανσάρει [pics]\nKim Kardasian: Η αγαπημένη celebrity βρίσκει χρόνο ανάμεσα σε όλα αυτά που κάνει να προχωρήσει και στη δημιουργία μιας νέας σειράς εσωρούχων.\nKim Kardasian: Ένα από τα αγαπημένα της πλάνα για το άμεσο μέλλον είναι η νέα της συλλογή Skims Smooth Essentials. Η Kim Kardashian μας δείχνει ένα δείγμα από τη συλλογή εσωρούχων της και οι εντυπωσιακές της καμπύλες βρίσκονται σε πρώτο πλάνο. Τα εσώρουχα είναι φτιαγμένα για κάθε σωματότυπο και μια επιστροφή στα βασικές γραμμές.\nΗ συλλογή περιλαμβάνει 3 είδη εσωρούχων και ένα tank top που θα κυκλοφορήσουν σε 5 αποχρώσεις. Τις Sienna, Ochre, Jasper, Cocoa και Onyx. Τα εσώρουχα είναι φτιαγμένα από μαλακό silky ύφασμα και τα lacer- cut (χωρίς ραφές που διαγράφουν) θα αγκαλιάσουν τις καμπύλες και θα δείχνουν αόρατα. Τα υφάσματα αφήνουν το σώμα να «αναπνεύσει», ενώ προσφέρουν στήριξη και άνεση. Οι τιμές τους θα κυμαίνονται από 22 μέχρι 42 δολάρια και τα νούμερα που θα κυκλοφορήσουν θα είναι από XXS μέχρι 4X. Η συλλογή εσωρούχων της Kim Kardashia Smooth Essentials θα είναι διαθέσιμη στο Skims στις 8 Απριλίου, στις 9 το πρωί.\nΘυμίζουμε ότι η Kim προσφέρθηκε να δωρίσει 1 εκατομμύριο δολάρια στις οικογένειες που έχουν πληγεί από τον κορονοϊό, για να στηρίξει τις γυναίκες και τα παιδιά, από τα έσοδα από το restock της πρώτης συλλογής του brand της, Skims.


Ο όρος «Αλικαρνασσός» ανακατευθύνει εδώ. Για την αρχαία πόλη, δείτε: Αρχαία Αλικαρνασσός. Για τη σύγχρονη περιοχή στον νομό Ηρακλείου, δείτε: Νέα Αλικαρνασσός Ηρακλείου.\nΤο Μπόντρουμ (τουρκικά: Bodrum), γνωστό στα Ελληνικά και ως Αλικαρνασσός, είναι διαμέρισμα και λιμάνι της Επαρχίας Μούγλων, στη νοτιοδυτική Περιφέρεια Αιγαίου της Τουρκίας. Ευρίσκεται επί των νότιων ακτών της Χερσονήσου του Μπόντρουμ, επί άκρου το οποίο επιβλέπει την είσοδο του Κόλπου του Γκιόκοβα, ενώ αποτελεί, επίσης, έδρα του ομώνυμου διαμερίσματος. Η πόλη ήταν γνωστή ως Αλικαρνασσός της Καρίας στη διάρκεια της Αρχαιότητας, ενώ ήταν επίσης γνωστή για το Μαυσωλείο του Μαύσωλου, ένα από τα Επτά Θαύματα του Αρχαίου Κόσμου. Χτισμένο από τους Ιωαννίτες Ιππότες στη διάρκεια του 15ου αιώνα, το Κάστρο του Μπόντρουμ, επιβλέπει τον λιμένα και τη μαρίνα της πόλης. Το κάστρο περιλαμβάνει εντός των τειχών του Μουσείο Υποβρύχιας Αρχαιολογίας, ενώ φιλοξενεί, επίσης, αριθμό πολιτισμικών φεστιβάλ και εκδηλώσεων σε όλη τη διάρκεια του έτους. Η πόλη είχε πληθυσμό 36.317 κατοίκων το 2012.\nΤο Μπόντρουμ έχει ζεστό και θερινό μεσογειακό κλίμα (Csa στη κλιματική ταξινόμηση Κέππεν). Ο μέσος όρος των θερμοκρασιών στη διάρκεια του χειμώνα είναι της τάξεως των 15 °C, ενώ στη διάρκεια του καλοκαιριού είναι 34 °C, με αρκετά διαστήματα έντονης ηλιοφάνειας. Τα καλοκαίρια είναι θερμά και με ιδιαίτερη ηλιοφάνεια, ενώ οι χειμώνες είναι ήπιοι και υγροί.\nΣε πρώιμη ημερομηνία, η Αλικαρνασσός ήταν μέλος της Δωρικής Εξάπολης, η οποία περιελάμβανε την Κω, την Κνίδο, τη Λίνδο, την Κάμειρο και την Ιαλυσό, ωστόσο, απομακρύνθηκε από τη συμμαχία όταν ένας εκ των πολιτών της, ο Αγασικλής, επέστρεψε στην πόλη με τον τρίποδα τον οποίον είχε κερδίσει ως έπαθλο στους Τριοπικούς Αγώνες, αντί να τον αφιερώσει, σύμφωνα με την παράδοση, προς τιμήν του Τρίοπιου Απόλλωνα. Στις αρχές του 5ου αιώνα, η Αλικαρνασσός ευρισκόταν υπό τη διακυβέρνηση της Αρτεμισίας Α΄ της Καρίας (επίσης γνωστής ως Αρτεμισίας της Αλικαρνασσού), η οποία έγινε γνωστή ως ναυτικός διοικητής στη Ναυμαχία της Σαλαμίνας. Για τον Πισίνδελη, υιό της και διάδοχο, λίγες πληροφορίες είναι γνωστές. Ωστόσο, ο Λύγδαμις Β΄, τύραννος της Αλικαρνασσού, ο οποίος υπήρξε ο επόμενος κυρίαρχος της πόλης, είναι γνωστός για την εκτέλεση του ποιητή Πανύαση και την εκδίωξη του Ηροδότου, ίσως του πλέον γνωστού Αλικαρνασσέα, από τη γενέτειρα πόλη του (π. 457 π.Χ.).\nΗ πόλη, στη συνέχεια, τέθηκε υπό περσική κυριαρχία. Υπό τους Πέρσες, αποτέλεσε πρωτεύουσα της σατραπείας της Καρίας, της περιοχής η οποία αποτελούσε από καιρό την ενδοχώρα της και της οποίας αποτελούσε τον κυρίως λιμένα. Η στρατηγική της τοποθεσία εξασφάλιζε το γεγονός πως η πόλη θα έχαιρε σημαντικής αυτονομίας. Αρχαιολογικά ευρήματα χρονολογούμενα από τη συγκεκριμένη περίοδο όπως η προσφάτως ανευρεθείσα Επιγραφή της Σαλμακίς (Kaplankalesi), σήμερα ευρισκόμενη εντός του Μουσείου Υποβρύχιας Αρχαιολογίας του Μπόντρουμ, αποτελούν ένδειξη της ιδιαίτερης υπερηφάνειας την οποία ένιωθαν οι κάτοικοι της πόλης.\nΟ Αλέξανδρος ο Μέγας πολιόρκησε την πόλη κατόπιν της άφιξής του επί των καρικών εδαφών, ενώ, μαζί με τη σύμμαχό του, Βασίλισσα Άδα της Καρίας, κατέλαβαν την πόλη έπειτα από μάχη το 334 π.Χ.\nΤο 1522, ο Σουλεϊμάν ο Μεγαλοπρεπής πολιόρκησε την έδρα των Ιωαννιτών Ιπποτών στο νησί της Ρόδου, οι οποίοι, στη συνέχεια, εγκαταστάθηκαν εκ νέου, προσωρινά, στη Σικελία, προτού μετακινηθούν, μόνιμα, στη Μάλτα, αφήνοντας το Κάστρου του Αγίου Πέτρου υπό τον έλεγχο της Οθωμανικής Αυτοκρατορίας.\nΤο Μπόντρουμ ήταν μια ήρεμη πόλη ψαράδων και αλιευτών σπόγγων έως και τα μέσα του 20ού αιώνα, αν και, όπως αναφέρει η Μανσούρ, η παρουσία πολυάριθμης κοινότητας δίγλωσσων Τουρκοκρητικών, σε συνδυασμό με τις συνθήκες ελεύθερου εμπορίου και πρόσβασης στα νησιά των Νοτίων Δωδεκανήσων έως το 1935, το καθιστούσαν λιγότερο επαρχιακό σε σύγκριση με άλλες τουρκικές πόλεις. Το γεγονός πως η παραδοσιακή γεωργία δεν αποτελούσε ιδιαιτέρως κερδοφόρα απασχόληση σε μια σχετικά ξηρή χερσόνησο εμπόδιζε, επίσης, τη δημιουργία κοινωνικής τάξης αποτελούμενους από γαιοκτήμονες ευρείας έκτασης εδαφών. Το Μπόντρουμ δεν διαθέτει, επίσης, κάποια σημαντική ιστορία σε πολιτικό ή θρησκευτικό εξτρεμιστικό επίπεδο. Ένας πρώτος πυρήνας διανοούμενων ξεκίνησε να συγκεντρώνεται, μετά τη δεκαετία του 1950, πλησίον του συγγραφέα Τσεβάτ Σακίρ Καμπααγατσλί, ο οποίος είχε αρχικά μεταβεί ως εξόριστος στο Μπόντρουμ δύο δεκαετίες νωρίτερα και ο οποίος είχε αγαπήσει την πόλη σε βαθμό τέτοιο, ώστε να υιοθετήσει το φιλολογικό ψευδώνυμο Halikarnas Balıkçısı («'Ο Ψαράς της Αλικαρνασσού»).\nΤο διαμέρισμα του Μπόντρουμ είναι ένα εκ των συνολικών 957 της Τουρκίας. Ευρίσκεται εντός της Επαρχίας Μούγλων, η οποία αποτελεί τμήμα της Υποπεριφέρειας Αϊδινίου, η οποία, με τη σειρά της, αποτελεί τμήμα της Περιφέρειας Αιγαίου.\nΣτη διάρκεια του 20ού αιώνα, η οικονομία της περιοχής βασιζόταν κυρίως στην αλιεία και τη συλλογή σπόγγων. Με την πάροδο των ετών, ο τουρισμός κατέστη ως μία από τις σημαντικότερες οικονομικές δραστηριότητες στην περιοχή του Μπόντρουμ.\nΗ ίδια η πόλη δεν διαθέτει κάποιο αεροδρόμιο. Δύο αεροδρόμια εξυπηρετούν την πόλη. Το Αεροδρόμιο του Μιλάς-Μπόντρουμ ευρίσκεται σε απόσταση 36 χμ. βορειοανατολικά του Μπόντρουμ, ενώ υποδέχεται τόσο πτήσεις εσωτερικού όσο και εξωτερικού. Ο Κρατικός Αερολιμένας Κω «Ιπποκράτης», σε απόσταση 70 χμ. προς τα δυτικά, ευρισκόμενος στην Αντιμάχεια της Ελλάδας, είναι προσβάσιμος μέσω πλοίων με εκκίνηση το Μπόντρουμ τα οποία και πραγματοποιούν τη διαδρομή των 20 χμ. που χωρίζουν την πόλη από την Κω, κατά μήκος του Αιγαίου Πελάγους. Πέραν των σταθερών, σε όλη τη διάρκεια του χρόνου, πτήσεων προς ελληνικούς προορισμούς, η κίνηση στο αεροδρόμιο της Κω είναι εποχιακή.\nΔιονύσιος – αρχαίος Έλληνας ιστορικός και διδάσκαλος ρητορικής στη διάρκεια της ρωμαϊκής περιόδου\nΑνακτήθηκε από "https://el.wikipedia.org/w/index.php?title=Μπόντρουμ&oldid=9505565"\nΤελευταία επεξεργασία στις 30 Μαΐου 2022, στις 20:22\nΤελευταία τροποποίηση 20:22, 30 Μαΐου 2022.


Αυτά τα παιδιά έχουν και επίσημα τα πιο όμορφα μάτια στον κόσμο - Το video που έγινε viral (vid) - Mothersblog.gr\nΑυτά τα παιδιά έχουν και επίσημα τα πιο όμορφα μάτια στον κόσμο - Το video που έγινε viral (vid)\nΈνα τους χαρακτηριστικό έχει κάνει αυτά τα παιδιά να ξεχωρίσουν. Το βλέμμα και τα μάτια τους θα σας πάρουν την ανάσα.\nΛένε ότι τα μάτια είναι το μόνο χαρακτηριστικό του προσώπου που δεν αλλάζει καθόλου όσο μεγαλώνουμε. Τα μάτια είναι και το χαρακτηριστικό που έκαναν τα παιδιά που βλέπετε στο παρακάτω βίντεο να ξεχωρίσουν και να γίνουν διάσημα σε όλον τον κόσμο.\nΜπορεί να μην ξέρουμε πόσο θα αλλάξει η εμφάνισή τους μεγαλώνοντας, τα μάτια τους όμως σίγουρα θα παραμείνει ένα υπέροχο στολίδι στο πρόσωπό τους. Παιδιά από κάθε γωνιά της γης, πρωταγωνιστούν στο βίντεο που ακολουθεί και κλέβουν τις εντυπώσεις.\nΔείτε το βίντεο που έγινε viral, συγκεντρώνοντας πάνω από 2.500.000 εκατομμύρια views.\nAυτά είναι τα μωρά με τα πιο περίεργα μαλλιά στον κόσμο - Δείτε τις φωτογραφίες (pics)


Υπό παραίτηση ο Θοδωρής Ζαγοράκης! | Η Εφημερίδα των Συντακτών\nΥπό παραίτηση ο Θοδωρής Ζαγοράκης!\nΑρκετοί απ’ όσους έχουν εμπειρία σε θέματα ΕΠΟ, είχαν εκτιμήσει από τις 27 Μαρτίου που ο Θοδωρής Ζαγοράκης έγινε κοινής αποδοχής πρόεδρος, πως δύσκολα θα έχει μεγάλη διάρκεια η θητεία του. Και φαίνεται να επαληθεύονται, καθώς μένει μόνο η τυπική ανακοίνωση κι από πλευράς του για την παραίτησή του από την προεδρία της Ομοσπονδίας.\nΟ Ζαγοράκης άφησε να διαρρεύσει αυτή η απόφαση χθες πριν πάει στο Μέγαρο Μαξίμου για να την ανακοινώσει στον υπουργό Επικρατείας Γιώργο Γεραπετρίτη, που είχε «σπρώξει» την υποψηφιότητά του. Εμεινε αρκετή ώρα εκεί, δεν είναι φυσικά γνωστό τι ακριβώς ειπώθηκε, αλλά δεν υπήρξε στο υπόλοιπο της μέρας κάποια άλλη διαρροή που να έδινε στίγμα. Αυτό που ξέρουν όλοι όσοι έχουν μιλήσει μαζί του από την ΕΠΟ, είναι πως έχει πάρει την απόφασή του. Προφανώς δεν ήθελε να κάνει κάποια επίσημη τοποθέτηση χθες το βράδυ, γιατί ήταν και το ματς της Εθνικής με τη Σουηδία.\nΓια τους λόγους θα ειπωθούν πολλά. Πιθανότατα θα κατηγορηθούν τα «στεγανά» της ΕΠΟ, πως δεν άφησαν μια δόξα του ελληνικού ποδοσφαίρου με όραμα να αλλάξει πράγματα. Βεβαίως κανείς δεν έμαθε ποτέ ποιο ακριβώς ήταν το όραμα του Θοδωρή Ζαγοράκη και υπό ποιες προϋποθέσεις μπήκε σε αυτή τη διαδικασία. Υπήρχε μόνο μια κυβερνητική εμμονή για την υποψηφιότητά του. Ο Ζαγοράκης είχε αντιφατικό ρόλο σε όλες τις -όχι λίγες- κρίσεις που αντιμετώπισε η ΕΠΟ από το τέλος Μαρτίου μέχρι σήμερα. Στη διαμάχη για την Ολιστική Μελέτη απέφυγε να πιέσει προς την κατεύθυνση της κυβέρνησης για να αναιρεθούν οι ωμές νομοθετικές παρεμβάσεις Αυγενάκη. Ο οποίος όμως σε τηλεδιάσκεψη το καλοκαίρι δεν είχε θέμα να του επιτεθεί προσωπικά όταν ο Ζαγοράκης... ψέλλισε κάποια ψήγματα κριτικής για τη στάση του.\nΑπό τους πρώτους μήνες της θητείας του υπήρξε έντονη φημολογία για προσωπικές κόντρες με άλλα στελέχη της διοίκησης, χωρίς ποτέ όμως ο ίδιος να εκφραστεί δημόσια γι’ αυτά. Εκφράστηκε όμως δημόσια για την απόφαση των τακτικών δικαστών για την τιμωρία του Αρη, σε μια κίνηση μάλλον πρωτοφανή για πρόεδρο της Ομοσπονδίας. Εκεί έστειλε κι ένα μήνυμα: Δεν θα γίνω «Ιφιγένεια». Προφανώς τον φόβισε η πολεμική από πλευράς Αρη. Πολιτεύεται στη Θεσσαλονίκη φυσικά και είναι και ιστορικά συνδεδεμένος με τον ΠΑΟΚ.\nΗ πιο πιθανή εξήγηση, εφόσον σήμερα επιβεβαιωθεί κι επίσημα η παραίτησή του, είναι πως ο Θοδωρής Ζαγοράκης αποφάσισε πως τα μπλεξίματα είναι μεγαλύτερα από τα πιθανά οφέλη στη συγκεκριμένη θέση.\nΠΟΔΟΣΦΑΙΡΟ 08.09.2021, 14:07\nΤέλος από την προεδρία της ΕΠΟ ο Θοδωρής Ζαγοράκης\nΠαραιτείται από την προεδρία της ΕΠΟ ο Θοδωρής Ζαγοράκης λίγους μόλις μήνες μετά την την ανάληψη των καθηκόντων του.


ΤΟ ΧΡΕΟΣ ΕΙΝΑΙ ΜΙΚΡΟΤΕΡΟ ΤΟΥ ΑΝΑΚΟΙΝΩΘΕΝΤΟΣ :: Κλύδωνας!\nΤΟ ΧΡΕΟΣ ΕΙΝΑΙ ΜΙΚΡΟΤΕΡΟ ΤΟΥ ΑΝΑΚΟΙΝΩΘΕΝΤΟΣ\nΣτα πρώτα χρόνια μετά την ένταξη μας στην ευρωφυλακή, οι πονηροί δανειστές μας βομβάρδισαν με δάνεια που χρησιμοποιήθηκαν κυρίως για την αγορά αμυντικού εξοπλισμού. Και για ποιο λόγο;\nΜα γιατί άλλο από το να διασφαλίσουμε την εδαφική ακεραιότητα της πατρίδας μας από τον επιθετικό άρπαγα, την Τουρκία, τη «σύμμαχό» μας δηλ. στο ΝΑΤΟ όπου είμαστε από τις λίγες χώρες που καταβάλλουμε στο ακέραιο τις υποχρεώσεις, κάτι που δεν κάνει η Γερμανία και όχι μόνο.\nΟι τόκοι που πληρώνουμε για το σύνολο των δανείων μας ανέρχονται, με μετριοπαθείς εκτιμήσεις, σε 130 δις, όπως αποδείχτηκε από μελέτη του European School of Management που εδρεύει στο Βερολίνο. Σύνολο δηλ. 250 δις ευρώ. Τα γερμανικά χρέη και οι αποζημιώσεις από τη βάρβαρη εισβολή και κατοχή της χώρας μας ( 1940-44) σε σημερινές τιμές, εκτιμώνται ότι ανέρχονται σε 160 δις ευρώ. Σύνολο δηλ. 310 δις ευρώ.\nΟι θύτες αν και ηττημένοι, συγχωρέθηκαν για τα αποτρόπαια εγκλήματά τους, γιατί στη διάρκεια του ψυχρού πολέμου η Δυτική Γερμανία αποτελούσε το ανατολικό προπύργιο της δύσης απέναντι στον κουμουνιστικό κίνδυνο.\nΜετά την ένωση των Γερμανιών το 2000 και την κατάρρευση του ανατολικού μπλοκ, δαπανήθηκαν τεράστια ποσά για την ενσωμάτωση της Ανατολικής στη Δυτική Γερμανία. Οι Γερμανοί έτυχαν μιας εξοργιστικά ευνοϊκής μεταχείρισης για τα χρέη τους από δύο παγκόσμιους πολέμους που προξένησαν οι ίδιοι και στους οποίους ηττήθηκαν.\nΜε το δίκαιο του ισχυρού αρνούνται να καταβάλλουν αναγνωρισμένες υποχρεώσεις τους απέναντι στην Ελλάδα, πέρα από τις άλλες που τους χαρίστηκαν. Αλλά απαιτούν εμείς να πληρώσουμε στο ακέραιο τα χρέη που δημιουργήθηκαν κυρίως μετά την ένταξή μας στην Γερμανοκρατούμενη ευρωζώνη μέσα από έναν πονηρό δανεισμό που γύρισε πίσω κυρίως στους ίδιους για την αγορά αμυντικού εξοπλισμού.


radial force > ακτινική δύναμη\nGreek translation: ακτινική δύναμη\nEnglish term or phrase: radial force\n10:23 Jul 8, 2008\nΤο λεξικό του Πανταζή λέει "κεντρόφυγος δύναμη". Δεν είναι όμως "φυγόκεντρος δύναμη";\n4 +6 ακτινική δύναμη\n5 φυγόκεντρος δύναμη\nΟκ. Πολύ λογικό. Το "κεντρόφυγος" υπάρχει ως όρος;\nagree Betty Revelioti: Με πρόλαβες! // Πρόσθεσε για τη φυγόκεντρη δύναμη για να σβήσω την απάντησή μου.\ncentrifugal = φυγόκεντρος. φυγοκεντρικός\ncentripetal = κεντρομόλος\nNote added at 6 hrs (2008-07-08 16:54:47 GMT)\ncentrifugal = κεντρόφυγος (Πανταζής)\ncentrifugal acceleration = φυγοκεντρική επιτάχυνση\ncentrifugal air-pump = φυγοκεντρική αεραντλία\ncentrifugal blower = φυγοκεντρικός φυσητήρας\ncentrifugal compressor = φυγοκεντρικός συμπιεστής\ncentrifugal condensing air-pump = φυγοκεντρική αντλία συμπύκνωσης\ncentrifugal disk = φυγοκεντρικός δίσκος\ncentrifugal energy = φυγόκεντρος ενέργεια\ncentrifugal force = φυγόκεντρος δύναμη\ncentrifugal mass = φυγόκεντρος μάζα\ncentrifugal moment of inertia = φυγόκεντρος/φυγοκεντρική ροπή αδράνειας\ncentrifugal potential = φυγόκεντρο δυναμικό\ncentripetal acceleration = κεντρομόλος επιτάχυνση\ncentripetal force = κεντρομόλος δύναμη\nκεντρόφυγος = centrifugal\nκεντρομόλος = centripetal\nNote added at 6 hrs (2008-07-08 17:00:24 GMT)\nΗ έννοια "φυγόκεντρος" υποδηλώνει δυνάμεις με κατεύθυνση από το κέντρο περιστροφής προς την περιφέρεια.\nΗ έννοια "κεντρομόλος" υποδηλώνει δυνάμεις με κατεύθυνση προς το κέντρο περιστροφής.\nNote added at 6 hrs (2008-07-08 17:02:21 GMT)\nΗ φυγόκεντρος όπως και η κεντρομόλος δύναμη είναι ακτινικές δυνάμεις!\nNote added at 6 hrs (2008-07-08 17:03:52 GMT)\nκαι ο Χιονίδης συμφωνεί στο "κεντρόφυγος"\nNote added at 6 hrs (2008-07-08 17:08:06 GMT)\nήδη αποσαφήνισα το ερώτημά σου...\nΌχι, ο Πανταζής δεν υπονοεί κάτι τέτοιο!\nΔίνει: φυγόκεντρος = φυγοκεντρικός = κεντρόφυγος, που είναι σωστό.\nΌλα τα ανωτέρω παραδείγματα είναι από τον Πανταζή, τα ίδια απαντώνται και στο Χιονίδη.\nΑκτινικές δυνάμεις είναι και τα δύο είδη δυνάμεων που αναφέρουμε.\nNote added at 7 hrs (2008-07-08 17:25:19 GMT)\nΑυτά προς διευκρίνιση του σχολίου της Betty...\nAsker: Σε ευχαριστώ πολύ για τις τόσο κατατοπιστικές πληροφορίες σου. Η έννοια της κεντρομόλου και της φυγόκεντρης δύναμης είναι γνωστή. Την κεντρόφυγη δύναμη, όμως, δεν την είχα ξανασυναντήσει ως όρο. Να υποθέσω ότι κακώς ο Πανταζής μεταφράζει το radial force ως κεντρόφυγο δύναμη, λοιπόν; Και ότι κεντρόφυγος = φυγόκεντρος;\nΟ Καρανίκας έχει δώσει την πιο πλήρη απάντηση.\nΑκτινικές δυνάμεις είναι η ΦΥΓΟΚΕΝΤΡΟΣ και η ΚΕΝΤΡΟΜΟΛΟΣ. Ονομάζονται ακτινικές επειδή εφαρμόζονται σε κυκλική τροχιά κινητού σώματος κατά τη διεύθυνση της ακτίνας του, με φορά προς τα έξω ( φ) και προς τα μέσα ( κ).\nΟυδέποτε στα ελληνικά βιβλία φυσικής έχει εμφανιστεί ο όρος "κεντρόφυγος" - το οποίο αποτελεί μνημειώδη λεξοπλασία !\nΑν δεν αποσαφηνιστεί ως προς τι αναφέρετε το radial force δεν μπορεί να δοθεί και περαιτέρω λεπτομερέστερη ερμηνεία.\n(Βεβαίως ερωτήθη φυσικός ηλεκτρονικός-)\nneutral Nick Lingris: Μικρή γλωσσική επισήμανση: ο όρος κεντρόφυγος υπάρχει από το 1766 και προτάθηκε από τον ίδιο που μας έδωσε και τον "κεντρομόλο". Χρησιμοποιείται ευρύτατα εκτός των βιβλίων της φυσικής και είναι γλωσσικά αρτιότερος. Επικράτησε στη φυσική ο άλλος (του 1886)


Εσύ ποιόν θα διάλεγες; – GynaikaEimai\nΕσύ ποιόν θα διάλεγες;\nby gynaikaeimai 24 Ιανουαρίου 2019 9 Μαΐου 2019\nΚρίσεις και επικρίσεις στη δική μου μάχη επιλογής…\n_«Δεν είναι σωστό! Πρέπει επιτέλους να διαλέξεις!»\n_«Δεν μπορείς να τους κοροϊδεύεις, δεν το αξίζουν!»\n_«Πώς θα ένιωθες αν ήσουν εσύ στη θέση τους; Θα σου άρεσε;»\n_«Καλά τους κάνεις, έτσι θέλουν οι άντρες…».\n_«Δεν κατάλαβα, μόνο αυτοί θα το παίζουν δίπορτο;»\nΖαλίστηκα! Πολλές οι διαφωνίες. Οι φίλες μου δεν με βοήθησαν καθόλου, απλά με μπέρδεψαν περισσότερο. Το δίλημμα εξακολουθούσε να παραμένει… Δημήτρης ή Πέτρος; Ποιόν από τους δύο να διαλέξω;\nΜυστήριο πράγμα οι σχέσεις… Η αναζήτηση συντρόφου πολλές φορές δεν στέφεται με επιτυχία. Έτσι εκεί που ψάχνεις για άντρα με το κυάλι, ξαφνικά εμφανίζονται μπροστά σου δυο μαζί, δίχως καλά καλά να το καταλάβεις. Το ίδιο συνέβη και σε μένα. Μήπως φταίω; Απλά έτυχε…\nΠέραν της πλάκας όμως, η κατάστασή μου είναι πολύ σοβαρή. Δεν μου έχει ξανασυμβεί κάτι παρόμοιο. Μήπως νομίζετε πως μου αρέσει να βγαίνω με τον έναν το πρωί και με τον άλλον το βράδυ; Να πηγαίνω με τον έναν για φαγητό και με τον άλλον για ποτό; Να λέω άλλα στον έναν και άλλα στον άλλον; Ξέρετε πόσο εξουθενωτικό είναι; Ξέρετε πόσα πράγματα πρέπει να θυμάμαι συγχρόνως; Άσε το άγχος να μην κάνω καμιά γκάφα και τους μπερδέψω, αυτό που το πας;\nΠολλές φορές αναρωτιέμαι αν αυτά που λέω τα έχω ξαναπεί και σε ποιον.\nΔεν πάει άλλο, πρέπει να διαλέξω.\nΠώς όμως; Είναι τόσο διαφορετικοί. Ο καθένας έχει κάτι το ξεχωριστό. Ο Δημήτρης, αρχιτέκτων μηχανικός στο επάγγελμα, είναι ρομαντικός, τρυφερός, λειτουργεί πιο εγκεφαλικά. Του αρέσει το διάβασμα, το θέατρο, η έντεχνη μουσική. Απεναντίας ο Πέτρος, είναι αυθόρμητος, γελαστός… η ψυχή της παρέας. Ξέρει σχεδόν τους πάντες, λόγω και της δουλειάς του, ασφαλιστής βλέπεις. Είναι προστατευτικός και ευγενικός συγχρόνως. Με τον Δημήτρη μπορώ να συζητώ με τις ώρες ενώ με τον Πέτρο διασκεδάζω αφάνταστα.\nΒαθιά μέσα μου ξέρω. Από την αρχή νομίζω πως ήξερα. Εμείς οι γυναίκες βλέπεις, έχουμε μια έκτη αίσθηση που μας βοηθάει να ξεχωρίσουμε τον άντρα που θέλουμε να έχουμε δίπλα μας. Ίσως πάλι, είναι το μητρικό ένστικτο, ποιος ξέρει; Απλά καθυστερούμε να αποφασίσουμε γιατί ως γνωστόν μας αρέσει να υπεραναλύουμε σχεδόν τα πάντα. Έτσι κι εγώ διάλεξα….\nΑπό Σοφία Β.\nΔημόσια VS Ιδιωτικά Σχολεία\nΣκέψεις ενός μονογονέα…


an-if: Αν έπαιζες ή παίζεις με Playmobil\nΑν έπαιζες ή παίζεις με Playmobil\nΜέχρι 1η Οκτωβρίου στο Mall Athens έχει αφιέρωμα στα Playmobil.\nΣε όλους του ορόφους υπάρχουν μικρά και μεγάλα παιχνίδια.\nΠραγματικά δεν νομίζω να υπάρχει κάποιος που να μην έχει παίξει με τα μικρά αυτά ανθρωπάκια. Εντάξει, εγώ ονειρευόμουν ένα κουκλόσπιτο. Και βρέθηκα στον τελευταίο όροφο μπροστά σε καμιά δεκαριά διαφορετικά συλλεκτικά κουκλόσπιτα από το 1990…δείτε φωτογραφίες και θαυμάστε!!\nΈχουν απίστευτες λεπτομέρειες, μέχρι και στη στοιχειωμένη σοφίτα έχουν ιστούς αράχνης ( με σιλικόνη). Γύρω από αυτή τη βιτρίνα ήταν περισσότεροι μεγάλοι από παιδιά φυσικά, μην σας πω ότι έκαναν και στην άκρη τα παιδιά για να δουν καλύτερα.\nΠολύ καλή ευκαιρία για τα παιδάκια να χαζέψουν και να παίξουν με τα playmobil και χωρίς να έχουν να φοβηθούν οι γονείς ότι πρέπει να αγοράσουν … με λίγα λόγια …δωρεάν παιχνίδι… [if]\nΑναρτήθηκε από anif στις 8:00 μ.μ.


Πραγματοποιήθηκε με επιτυχία η εκδήλωση της Lions Θερμαικού χτες στο ΚΑΠΠΑ στην Περαία.(φώτο,βιντεο) ~ ΤΣΟΥΝΑΜΙ\nΠραγματοποιήθηκε με επιτυχία η εκδήλωση της Lions Θερμαικού χτες στο ΚΑΠΠΑ στην Περαία.(φώτο,βιντεο)\n6/08/2015 05:53:00 μ.μ. εκδηλώσεις No comments\nΜια πολύ ωραία εκδήλωση πραγματοποιήθηκε χτες το βράδυ στο ΚΑΠΠΑ 2000 στην Περαία από την Λέσχη LIONS Θερμαΐκού "ΑΜΦΙΠΟΛΙΣ" και Θεσσαλονίκης "ΟΛΥΜΠΙΑΣ" με αφιέρωμα στον Βασίλη Τσιτσάνη .\nΣτην τελετή παραβρέθηκαν και απηύθυναν χαιρετισμό ο Δήμαρχος Θερμαΐκού Γ.Μαυρομάτης ,\nο Κυβερνήτης της Λέσχης LIONS Κλέωνας Παπαδόπουλος,\nη Πρόεδρος της Λέσχης Θερμαΐκού Δέσποινα Τσούργιαννη\nκαι η Πρόεδρος της λέσχης Θεσσαλονίκης Άννα Βραδέλη.\nΒραβεύτηκαν στην εκδήλωση από τον Α΄Αντικυβερνήτη των LIONS Γιάννη Ανωτίδη η Πρόεδρος του Συλλόγου Γονέων Κηδεμόνων και Φίλων ΑΜεα "ΑΝΑΤΟΛΗ" Βάσω Χριστοδούλου\nκαι το μέλος του Συλλόγου Προσφύγων Αν.Θράκης Αγίας Τριάδας Γιάννης Τσαλίκης.\nΑκολούθησε Μουσικοχορευτικό πρόγραμμα με αναφορά στα έργα του μεγάλου Β.Τσιτσάνη από την υπέροχη ορχήστρα.\nΕπιστολή του Γιώργου Λιάνη διαβάστηκε στην εκδήλωση που αναφερόταν στο μεγάλο έργο του Β.Τσιτσάνη.\nΣτο τέλος της εκδήλωσης δόθηκε μικρο δεξίωση στο φουαγιέ του ΚΑΠΠΑ.\nΤα έσοδα της εκδήλωσης δόθηκαν στον Σύλλογο "ΑΝΑΤΟΛΗ".\nΤίμησαν με την παρουσία τους την εκδήλωση οι αυτοδιοικητικοί του τόπου μας όπως ο αρχηγός της Αντιπολίτευσης του Δ.Σ.Θερμαΐκού Γιώργος Τσαμασλής,\nο Αντιδήμαρχος Ν.Γιάκης,\nο Αντιπρόεδρος του ΔΗΠΠΑΚΥΘ Γ.Καριώτης,\nη Δημοτική Σύμβουλος Ε.Ζαριφέ.\nΔιακρίναμε επίσης τον Ταμία του Συλλόγου ΕΠΙΒΑΤΕΣ ΣΤΟΥΣ ΑΙΩΝΕΣ Γιάννη Κοριτσίδη,\nτα μέλη του Δ.Σ.του συλλόγου ΑΝΑΤΟΛΗ Νεκταρία Κουρούπη και Σταύρο Φιδέλη,\nΤο παρόν στην εκδήλωση έδωσαν ο διαχειριστής Δημήτρης Τσιαουσίδης* και η συντάκτης του ιστολογίου "Tsounami" Φόνη Λόφτσαλη - Τσιάμα.\nΠαραβρέθηκαν στην εκδήλωση η πρώην Γ.Γ.Αθλητισμού Κούλα Γιαννακίδου ,ο Δημοτικός σύμβουλος Θέρμης κ. Σαμαράς μαζί με τον αδερφό του και χορηγό της εκδήλωσης Διευθυντή της SKIES AVIATION ACADEMY Πασχάλη Σαμαρά.\n*Το ιστολόγιο μας δια μέσω του διαχειριστή εκφράζει τον θαυμασμό του και τα συγχαρητήρια προς την ορχήστρα και το χορευτικό του Συλλόγου που μας παρουσίασαν μια εξαιρετική βραδιά.\nτα μέλη του χορευτικού ΣΠΑΘ Α.Τριάδας


Το αφιέρωμά μου στον κορυφαίο μας ηθοποιό Γιάννη Φέρτη, στην εφημερίδα «ΠΑΡΑΣΚΗΝΙΟ» 18-1-20 | Politikanet.gr\nΤο αφιέρωμά μου στον κορυφαίο μας ηθοποιό Γιάννη Φέρτη, στην εφημερίδα «ΠΑΡΑΣΚΗΝΙΟ» 18-1-20\nΑΘΗΝΑ, ΕΛΛΑΔΑ, ΚΕΝΤΡΙΚΑ ΑΡΘΡΑ, ΚΙΝΗΜΑΤΟΓΡΑΦΟΣ, ΚΟΙΝΩΝΙΑ, ΠΟΛΙΤΙΣΜΟΣ, People & Style\nΤο αφιέρωμά μου στον κορυφαίο μας ηθοποιό Γιάννη Φέρτη,\nστην εφημερίδα «ΠΑΡΑΣΚΗΝΙΟ» 18-1-20\nΜε μια ολύμπια ηρεμία, την λεπταισθησία και την ευγένεια ήθους ενός πεπαιδευμένου ανθρώπου, αλλά και την εκχυλίζουσα ανθρώπινη γλυκύτητά του, έχει καταγραφεί στην συνείδησή μας, στην πολυεπίπεδη καλλιτεχνική πορεία του, σαν κάτι σπάνιο, μοναδικό ! Και έτσι ήταν και είναι ο έξοχος Γιάννης Φέρτης, που συνιστά έναν από τους κορυφαίους του θεάτρου και του κινηματογράφου μας. Η παρουσία του σηματοδοτούσε και στο παλκοσένικο και στην μεγάλη και στην μικρή μας οθόνη, σφραγίδα ήθους και ποιότητας και με αυτά τα στοιχεία γονιμοποιημένα με την πλατιά θεατρική του παιδεία, αλλά και την εκστατική ομορφιά του, πορεύτηκε στα μονοπάτια της τέχνης, ο υψιπετής Γιάννης Φέρτης. Έχοντας συνάμα και μια ακόμα θεία ευεργεσία, που τον κατέστησε μοναδικό. Μια σπάνια βελούδινη φωνή, που συνόδευσε πάμπολλες σημαντικές αισθητικά στιγμές στη ζωή μας και τον αναγόρευσε ως έναν εκ των κορυφαίων αφηγητών της μεταπολιτευτικής μας ζωής. Από απαγγελίες ποιημάτων των μεγάλων ελλήνων ποιητών – Ρίτσου, Σεφέρη, Ελύτη κ.α. – μέχρι ραδιοφωνικά κοινωνικά μηνύματα, αλλά και υψηλής αισθητικής διαφημίσεις. Σε όλο αυτό το ευρύ φάσμα, η φωνή του μεγάλου μας ηθοποιού ήταν πάντα παρούσα και μα συνέγειρε, με το ωραίο χρώμα της, την βελούδινη υφή της και την μοναδική της ευγένεια. Τα τάλαντα της θείας δύναμης ! Προσωπικά θεωρούμε ως καλύτερη και άφθαστου δραματικού ήθους ερμηνεία του, τον ρόλο του πρωταγωνιστή «Ροδίνη», στο επικού χαρακτήρα σήριαλ της μικρής μας οθόνης «Ο συμβολαιογράφος», του Αλέξανδρου- Ρίζου Ραγκαβή, σε σενάριο και σκηνοθεσία του Γιώργου\nΜιχαηλίδη, από την ΕΡΤ το 1979, αλλά τι να πρωτοδιαλέξεις και τι να πρωταφήσεις, από τον σπουδαίο τούτο υπηρέτη της δραματουργικής τέχνης, τον αξεπέραστο Γιάννη Φέρτη. Ο κορυφαίος μας ηθοποιός είχε δυο επιλογές – όπως λέει χαριτολογώντας – είτε να γίνει χασάπης που ήταν το επάγγελμα του πατέρα του, είτε να γίνει ηθοποιός ! Αλλά ήταν το πεπρωμένο του να γίνει ηθοποιός. Ο πατέρας του γύρω στα δεκατρία του ήλθε στην Αθήνα και δούλεψε χασάπης στην κεντρική αγορά κα αργότερα άνοιξε το δικό του χασάπικο «Τα πέντε αδέλφια». Μέσε σε αυτό το ετερογενές περιβάλλον ωστόσο, ο μικρός Γιάννης Φέρτης βίωνε εσωτερικά την ασίγαστη δίψα του θεάτρου. Ακόμα και αυτές τις δουλειές του μαγαζιού, τις έκανε με υποκριτική τέχνη. Πασάλειφε τα χέρια του με αίμα και μετά, λέρωνε και την ποδιά του με αίμα και προσέδιδε στην παρουσία του κάτι δραματικό. Αλλά όταν πήγαινε πιτσιρικάς να μεταφέρει κρέατα στο πολυτελές εστιατό-ριο της Πανεπιστημίου «Ιντεάλ» και περνούσε πρίν από το Θέατρο Τέχνης του μεγάλου δασκάλου Καρόλου Κούν, ξύπναγε μέσα του, το ασίγαστο πάθος του θεάτρου. Σκέπτονταν πως θα το ανακοινώσει στους γονείς του, αλλά τελικά είπε το μεγάλο «ναι» μέσα του και προχώρησε. Το πατρικό σπίτι τους τότε ήταν στους πρόποδες του Λυκαβηττού και καθώς ανηφόριζε για τον Λυκαβηττό, έκανε πρόβες στο χωρίο – μονόλογο του «Άμλετ», «Να ζεί κανείς ή να μην ζει» του Σαίξπηρ, με το οποίο, καθώς και με ένα ποίημα του Καβάφη, θα έδινε εξετάσεις στην Δραματική Σχολή του θεάτρου Τέχνης. Οι εξετάσεις του ήταν επιτυχείς και κάπως έτσι ξεκίνησε το μακρύ και εμπνευσμένο ταξίδι στην τέχνη, του Γιάννη Φέρτη. Μάλιστα αργότερα θα έπαιζε και ως επαγγελματίας ηθοποιός πλέον τον ρόλο, αλλά θα προτιμούσε να μην τον είχε υποδυθεί, για να ζεί για πάτα με τον πόθο αυτού του καλλιτε-χνικού του ονείρου !\nΟ Γιάννης Φέρτης αίρει την καταγωγή του από το χωριό Δάφνη του Νομού Φθιώτιδας. Είδε το φως της ζωής στην Αθήνα, στις 21 Απριλίου του 1938 και μετά τις βασικές του γυμνασια-κές σπουδές, αφότου εισήχθη στην Δραματική Σχολή του Θεάτρου Τέχνης του Καρόλου Κούν, αποφοίτησε το 1958 και ρίχτηκε ευθύς στο παλκοσένικο. Πρόβα τζενεράλε θα κάνει στο σανίδι το 1959 στην παράσταση «Η ηλικία της νύχτας» του Ιάκωβου Καμπανέλλη, για να ακολουθήσουν σύντομα μεγάλες παραστάσεις του δραματολογίου, όπως : «Ευρυδίκη» του Ζακ Ανούιγ, «Επικίνδυνη στροφή» του Τζ. Πρίσλευ, «Γλυκό πουλί της νιότης» του Τενεσί Ουίλιαμς, μαζί με την κραταιά Μελίνα Μερκούρη, «Όρνιθες» του Αριστοφάνη, «Άσκηση πέντε δακτύλων» του Π. Σάφερ, «Μικρή μας πόλη» του Θ. Γουάιλντερ, με την μεγάλη Έλη Λαμπέτη και σε σκηνοθεσία Μάριου Πλωρίτη, «Το θαύμα της Άννας Σάλιβαν» του Γ. Γκίμπσον, «Πέγκ Καρδούλα μου» του Τζ. Μάνερς, «Ένας μήνας στην εξοχή» του Ι. Τουργκέ-νιεφ, «Ο Δικέφαλος Αετός» του Ζ. Κοκτώ, «Μια ιστορία του Ιρκούτσκ» του Α. Αρμπούζωφ μαζί με τον Αλέκο Αλεξανδράκη κ.α. Ακολούθως συμμετείχε στις «Βάκχες» του Ευριπίδη με το Κρατικό Θέατρο Βορείου Ελλάδος και το Πειραματικό Θέατρο, του οποίου υπήρξε συνδημιουργός και έπαιξε στις παραστάσεις «Η Μάνα» του Μπ. Μπρέχτ και «Καπιταίν Σελ Καπιταίν Εσό» του Ρ. Σερζ.\nΤην δεκαετία του ΄70 ο Γιάννης Φέρτης μαζί με την Ξένια Καλογεροπούλου, με την οποία παντρεύτρηκαν, ίδρυσαν δικό τους θίασο και ανέβασαν σπουδαίες παραστάσεις του διεθν-ούς δραματολογίου, όπως : «Ο Σοβαρός κύριος Ερνέστος» του Όσκαρ Ουάιλντ, «Ο Επιθεω-ρητής» του Ν. Γκόγκολ, «Ο Γλάρος» του Α. Τσέχοφ, « «Καημένε μου Μάρικ» του Α. Α. Αρμπούζωφ, «Η ηδονή της τιμιότητας» του Λ. Πιραντέλλο, «Το αυγουστιάτικο φεγγάρι» του Τ. Πάτρικ, «Φτωχέ φονιά» του Π. Κόχουτ, «Αφροδίτη και ντέντεκτιβ» του Π. Σάφερ, «Οι πεταλούδες είναι ελεύθερες» του Λ. Γκερς, «Βρικόλακες» του Ερ. Ίψεν, «Λουβ» του Μ. Σίσγκαλ, «Ο άνθρωπος, το κτήνος και η αρετή» του Λ. Πιραντέλλο, «Ο δάσκαλος» του Μπ. Μπρέχτ κ.α. Στη δύση της δεκαετίας του ΄70, ο μεγάλος μας ηθοποιός συνεργάζεται με τα θεατρικά σχήματα «Βουγιουκλάκη – Παπαμιχαήλ» στο «Νυφικό κρεβάτι» του Γ. Χάρντογκ, «Καρέζη – Καζάκου» στην «Παναγία των δολαρίων» του Γκ. Κάνιν, αλλά και με τους Μάνο Κατράκη και Μελίνας Μερκούρη, στην παράσταση «Συντροφιά με τον Μπρέχτ» του Μπ. Μπρέχτ. Για να ξαναπρωταγωνιστήσει πάλι με την Μελίνα Μερκούρη το 1980, στο «Γλυκό πουλί της νιότης» του Τενεσί Ουίλιαμς. Με την έλευση της δεκαετίας του ΄80 ο Γιάννης Φέρτης, με τον θίασό του στο «Αθηνά», πρωταγωνίστησε στις παραστάσεις «Το τέλος της κυρίας Τσέυνι» του Φ. Λονσντεη, «Οργισμένα νιάτα» του Τ. Όσμπορν, «Το παιχνίδι του έρωτα» του Σ. Μωμ, «Το πιο αληθινό» του Τ. Στόπαρντ, Επικίνδυνες σχέσεις» του Κ. Χάμπτον, «Μπέντ» του Μ. Σέρμαν, «Αμαντέους» και «Μαύρη κωμωδία» του Π. Σάφερ. Συνάμα με το δικό του θεατρικό σχήμα στο πέρας της δεκαετίας του ’80, πρωταγωνίστησε στα έργα : «Λοκαντιέ-ρα» του Κ. Γκολντόνι, «Καινούρια σελίδα» του Ν. Σάιμον, «Ξενοδοχείο ο παράδεισος» του Ζ. Φειντώ, λαμβάνοντας μέρος και στις επιθεωρήσεις «Γελάς Ελλάς Αγελάς» το 1987 και «Χορός του Ζαλόγγου» 1988.\nΚομβικό σημείο στην εκτυφλωτική θεατρική πορεία του Γιάννη Φέρτη, αποτέλεσε η συνε-ργασία του, με το «Αμφι-Θέατρο» του Σπύρου Ευαγγελάτου, όπου και έδωσε ερμηνείες ασύγγνωστου υποκριτικού ήθους, σε κορυφαία έργα του διεθνούς δραματολογίου, όπως «Άμλετ» του Ουίλιαμ Σαίξπηρ (1991, 1992), «Βόυτσεκ» του Γκ. Μπύχνερ (1990) και «Φάο-υστ» του Γκαίτε (2000). Την έξοχη αυτή θεατρική του παρουσία, θα επακολουθήσει μια γόνιμη επίσης θεατρική συνεργασία, με τον διεθνούς κύρους ρώσο σκηνοθέτη Γιούρι Λιου-μπίμοφ στις παραστάσεις «Ο Γλάρος» του Α. Τσέχοφ (1993, 1994), «Βυσσινόκηπος» (1995) και οι «Δανειστές» (1994) του Αυγ. Στρίντμπεργκ. Θα ακολουθήσουν πρωταγωνιστικές του συμμετοχές στα έργα «Δον Ζουάν» του Μολιέρου (1997), «Ούτε κρύο, ούτε ζέστη» του Ξ. Κρέτς (1998). Τον ίδιο χρόνο συμμετείχε στην αφιερωματική παράσταση για τον πρωτόθρο-νο ποιητή μας Γιώργο Σεφέρη «Όπου και να ταξιδέψω…» και το 2003 συμμετείχε στην αφιερωματική παράσταση στους Κάρολο Κούν και Μάνο Χατζηδάκη των μαθητών της Σχο-λής του Θεάτρου Τέχνης «Ο ύμνος στους Θεούς ας πάει»\nΤο 2003 ο Γιάννης Φέρτης θα σημειώσει μια καινούρια μεγάλη θεατρική επιτυχία. Επανα-κάμπτει στο Θέατρο Τέχνης και πραγματώνει μια κορυφαία πρωταγωνιστική συμμετοχή με την παράσταση «Προσωπική Συμφωνία» του Ρ. Χάργουντ, που κυριολεκτικά σπάει ταμεία και αποσπά τοις εγκωμιαστικότερες κριτικές για δυο συναπτά έτη. Και από την ίδια θεατρι-κή σκηνή πρωταγωνιστεί στα έργα : «Το πορτρέτο του Όσκαρ Ουάιλντ» του Μ. Μακλιαμόρ (2004) «Η επιστροφή του Τζ. Κόνραντ» (2007) για την οποία απέσπασε και το θεατρικό βραβείο του κοινού, «Ο δρόμος περάνει από μέσα» του Ι. Καμπανέλλη (20011 και 2013), ενώ αριστουργηματική υπήρξε η ερμηνεία του στην παράσταση «Πατέρας» του Αυγ. Στρίντ-μπεργκ (2012). Την τελευταία δεκαπενταετία, ο Γιάννης Φέρτης, ανέπτυξε συνεργασία με διάφορα θέατρα όπως : Απλό Θέατρο οδού Κεφαλληνίας, Θέατρο Κ. Δανδουλάκη, Θέατρο Δ. Χόρν, Νέο Θέατρο Βασιλάκου, όπου και πρωταγωνίστησε στις παραστάσεις «Θαυματο-ποιός» του Μπ. Φρίελ (2000 και 2001) αποσπώντας το Βραβείο Ερμηνείας Αιμίλιος Βεάκης, «Οι τρείς αδελφές» (2004), «Βυσσινόκηπος» (2009), «Ο θείος Βάνιας» (2014 και 2015) του Α. Τσέχοφ, «Η επιστροφή της γηραιάς κυρίας» του Φ. Ντύρενματ (2008), «Ο Θεός της σφα-γής» της Γ. Ρεζά (2010), «Από τη σιωπή έως την άνοιξη» του Λ. Προυσαλίδη (2016) καθώς και «Ήρωες» του Ζ. Σιμπλεϊρας (2017 και 2018), όπου και πάλι απέσπασε για την έξοχη δραματική του ερμηνεία το Θεατρικό Βραβείο του Κοινού το 2018.\nΈνα από τα σπουδαία δραματουργικά στοιχεία του Γιάννη Φέρτη, είναι η χαρακτηριστική υποκριτική του άνεση στους δυσερμήνευτους ρόλους της αρχαίας τραγωδίας, που αποδει-κνύουν εν άλλοις το ευρύ του λυρικό τάλαντο, αλλά και την μεγάλη του καλλιτεχνική έκτα-ση ως ηθοποιός, αφού υπηρέτησε εξίσου επιτυχώς όλα τα είδη του θεάτρου μας. Στην αρχαία τραγωδία μας έδωσε πολύ υψηλές ερμηνείες. Πρωταγωνίστησε στο Ηρώδειο, στην Επίδαυρο, όπως και στο εξωτερικό, αναπτύσσοντας συνεργασία, με διεθνούς κύρους σκη-νοθέτες, όπως οι Πήτερ Στάιν, Σπύρος Ευαγγελάτος, αλλά και με παραγωγές του Εθνικού Θεάτρου, του Κρατικού Θεάτρου Βορείου Ελλάδος, του Αμφιθεάτρου κ.α. σχημάτων. Συμ-μετείχε πρωταγωνιστικά στις «Βάκχες» του Ευριπίδη το 1973 και το 1993 (Διόνυσος), στην «Ορέστεια» του Αισχύλου το 1998 (Παιδαγωγός), στον «Οιδίποδα επι Κολωνώ» του Σοφοκλή το 2003, στους «Πέρσες» του Αισχύλου το 2014 (Δαρείος), αλλά και στην «Άλκη-στη» του Ευριπίδη το 2017 (Φέρης). Μια πραγματικά απαστράπτουσα καλλιτεχνική συγκο-μιδή, με τις καλύτερες κριτικές, στον δύσβατο ρόλο του αρχαίου δράματος.\nΣπουδαίο όμως και στην μεγάλη μας οθόνη, το πέρασμα του κορυφαίου μας ηθοποιού, όπου και εκεί, αποτύπωσε αδρά τον υποκριτικό του ίσκιο. Πρωταγωνίστησε σε πάνω από 25 ταινίες με ξεχωριστή επιτυχία. Πρόβα τζενεράλε στην μεγάλη οθόνη έκανε το 1961 με την ταινία «Ποια είναι η Μαργαρίτα» με την Τζένη Καρέζη. Τον επόμενο χρόνο υποδύθηκε τον Ορέστη στην «Ηλέκτρα» σε σκηνοθεσία του Μιχάλη Κακογιάννη, που έκανε θραύση, αποσπώντας 25 διεθνείς διακρίσεις, μεταξύ των οποίων και υποψήφια για Όσκαρ, καλύτε-ρης ξένης ταινίας. Το 2008 ένα ακόμα βραβείο υποκριτικής τέχνης για τον απαράμιλλο Γιάννη Φέρτη, ήτοι Βραβείο Α΄ Ανδρικού Ρόλου για την ταινία «Οι σκλάβοι στα Δεσμά τους», σε σκηνοθεσία του Α. Λυκουρέση. Αλλά στην μακρά αλυσίδα της επιτυχημένης του καλλιτεχνικής διαδρομής, θα πρέπει να προσθέσουμε και τις κορυφαίες πρωταγωνιστικές ερμηνείες του στην μικρή μας οθόνη, στις επικές σειρές της ελληνικής τηλεόρασης «Ο συμβολαιογράφος» του Αλέξανδρου – Ρίζου Ραγκαβή σε σκηνοθεσία και σενάριο του Γιώ-ργου Μιχαηλίδη και «Η δασκάλα με τα χρυσά μάτια» του Στρατή Μυριβήλη, σε σκηνοθεσία Κώστα Αριστόπουλου και σενάριο Μαργαρίτας Λυμπεράκη.\nΠεραίνοντας με την πολυεδρική καλλιτεχνική παρουσία του Γιάννη Φέρτη, θα πρέπει να μνημονεύσουμε την έξοχη αφηγηματική του παρουσία, σε πλήθος εκπομπών και εκδηλώ-σεων πολιτιστικού ήθους.\nΤο 2003 συμμετείχε ως αφηγητής στο αφιέρωμα για τον πρωτόθρονο ποιητή μας Γιάννη Ρίτσο, που παρουσιάστηκε στην Μακρόνησο, αλλά και ως αφηγητής με την «Λαϊκή Ορχήστρα Μίκης Θεοδωράκης» παρουσιάζοντας το «Άξιον Εστί – Πνευματικό Εμβατήριο», στο Θέατρο του Ηρώδου του Αττικού, αλλά και σε άλλες θεατρικές στέγες και συναυλίες, ανά την Ελλάδα. Το 2014 με την ιδιότητα του αφηγητή μετείχε σε μεγάλο ορχηστρικό έργο με αντικείμενο για χορωδία, αφηγητή και σολίστες και ορχήστρα, υπο τον τίτλο «Μέρες Επιταφίου», που είχε ως πρώτη ύλη, πρωτότυπο κείμενο του ποιητή της Αμοργού Νίκου Γκάτσου και σε μελοποίηση του Δ. Παπαδημητρίου.\nΜε την λεπταίσθητη βελούδινη φωνή του, το 1971 από κοινού με την Αφροδίτη Μάνου, κυκλοφόρησαν το ντουέτο «Σαν με κοιτάς», τραγούδι που επένδυσε αισθητικά την σπου-δαία μας ταινία «Εκείνο το καλοκαίρι» - με τους Έλενα Ναθαναήλ και Λάκη Κομνηνό - και σε μουσική Γιάννη Σπανού, το οποίο έκτοτε περιελήφθη σε πολλές μουσικές συλλογές. Το 1972 συμμετείχε αφηγούμενος στο τραγούδι του Γιώργου Νταλάρα «Τι να θυμηθώ τι να ξεχάσω». Και το 2000 συμμετείχε στο CD του Π. Γαϊτάνου «Η πηγή της ζωής». Ακόμα το 2008 συμμετείχε στο «Τραγούδι του παλιού καιρού» του Μ. Μητσιά, απόσπασμα από τον δίσκο «Αργοναύτες». Τέλος με την βελούδινη φωνή του ο μεγάλος μας ηθοποιός έχει ντύσει αισθητικά, μερικές από τις πιο επιτυχημένες στην ιστορία και αγαπημένες μας διαφημίσεις, στην τηλεόραση και το ραδιόφωνο. Μια λαμπρή και δαφνοστεφανωμένη πορεία από τον αισθαντικό Γιάννη Φέρτη και στο φάσμα της αφήγησης !\nΣτην προσωπική του ζωή ο Γιάννης Φέρτης, είναι ένας σεμνός, σοβαρός και ευγενής άνθρω-πος, όπως ακριβώς και στον καλλιτεχνικό του βίο, μακριά από βεντετισμούς και «σταριλί-κια», που υποβιβάζουν το ήθος ενός καλλιτέχνη. Έχει κάνει τρείς γάμους, κάτι που δεν το περίμενε ποτέ όταν ήταν νέος, όπως ο ίδιος εξομολογείται! Ο πρώτος του γάμος ήταν με την ηθοποιό Ξένια Καλογεροπούλου, με την οποία υπήρξαν και καλλιτεχνικό δίδυμο για μακρύ χρονικό διάστημα και ο δεύτερος με την ηθοποιό Μιμή Ντενίση. Τελικά ο έρωτας θα έλθει για ρίτη φορά για τον κορυφαίο μας ηθοποιό και θεατράνθρωπο, στο πρόσωπο της επίσης ηθοποιού Μαρίνας Ψάλτη. Δεν έχει αποκτήσει παιδιά παρότι θα το ήθελε, μέσα στην πολύπλαγτη ζωή του όπως διαμορφώθηκε. Διχάζει σήμερα το βίο του με επιλεγμένους ρόλους – και όχι μαζικές συμμετοχές – στην θαλπωρή της αγαπημένης του Μαρίνας και με εκείνο πάντα το ευγενές και γλυκύτατο χαμόγελο του, που μας κάνει να τον λατρεύουμε. Αγέρωχος, ηθικά ρωμαλέος, αλλά και αγέραστος, αφού θαρρεί κανείς, κατά πως λένε και οι συνάδελφοί του από τον καλλιτεχνικό χώρο, έχει ανακαλύψει το ελιξίριο της νεότητας. Χαρακτηριστική ήταν μάλιστα η καλοπραίρετη αποστροφή του συναδέλφου και φίλου του Γιάννη Βόγλη πρίν λίγα χρόνια, στην παράσταση «Οιδίπους επι Κολωνώ», όπου ο επίσης εξαίρετος Γιάννης Βόγλης υποδύετο τον Οιδίποδα και ο Γιάννης Φέρτης τον Αγγελιαφόρο και ο Βόγλης του έλεγε και του ξαναέλεγε «Μα είναι δυνατόν να σε περνάω μόνον έξι μήνες» !!! Αλλά πέρα από το αναπότρεπτο φυσικό γήρας, είναι αυτή η ολόδροση ψυχή και ολύμπια ευγένεια του Γιάννη Φέρτη, που τον καθιστά τον νεότερο όλων !\nΑνείπωτο ήθος, στέρεα θεατρική συγκρότηση, υπέροχη φυσική ομορφιά και μια θεϊκή φωνή, είναι τα στοιχεία της καλλιτεχνικής ταυτότητας του έξοχου θεατρανθώπου μας Γιάν-νη Φέρτη, με τα οποία πορεύτηκε μέχρι σήμερα παλκοσένικο και τον κινηματογράφο και μας χάρισε δραματικές ερμηνείες μοναδικές, για τις οποίες έχει ήδη κατακτήσει μια θέση, στο πάνθεον της σύγχρονης καλλιτεχνικής μας δημιουργίας !\n1961 «Αγάπη και θύελλα», «Ποια είναι η Μαργαρίτα», 1962 «Ηλέκτρα» (Ορέστης), 1964 «Η Πρώτη Αγάπη», «Ο ανήφορος», «Στη σκιά μιας άλλης», 1965 «Το μπλόκο», «Εγκατάλειψη»,\n1966 «Με τη λάμψη στα μάτια», «Ο ζεστός μήνας Αύγουστος», 1967 «Η ώρα της δικαιοσύνης», «Κατάρα είναι ο χωρισμός», «Από τα Ιεροσόλυμα με αγάπη», 1968 «Ο μεγάλος διχασμός», «Καρδιά που λύγισε από τον πόνο», «Ένα κορίτσι αλλιώτικο από τα άλλα», 1969 «Αδυναμίες», «Νυφοπάζαρο», 1970 «Αγάπη για πάντα», «Αυτοί που μίλησαν με το θάνατο», 1971 «Οι εγωιστές», «Υποβρύχιο Παπανικολής», 1972 «Αντάρτες των πόλε-ων», 1982 «Το ευτυχισμένο πρόσωπο της Λεωνόρας», 1983 «Ερμούπολη η πρώτη πόλη του Αιγαίου», «Υπόγεια διαδρομή», 1990 «Αδιόρθωτη Έλσα», 2002 «Ὀνειρα γλυκά», 2008 «Σκλάβοι στα δεσμά τους»\n1976 «Αθάνατες ιστορίες αγάπης» ΥΕΝΕΔ, 1977 «Η θεατρίνα» ΕΡΤ, 1979 «Ο συμβολαιογράφος», «Η δασκάλα με τα χρυσά μάτια» ΕΡΤ, 1980 «Οι άθλιοι των Αθηνών» ΕΡΤ, 1981 «Οι πρωταγωνιστές» ΥΕΝΕΔ κ.α.\nPeople & Style 7738133945728124373


Γ. Σταθάκης στο ΛΑΤΩ FM: «Ας μας εμπιστευθεί ο κόσμος ξανά για να μην γυρίσει η χώρα πίσω» | LatoNews\nΓ. Σταθάκης στο ΛΑΤΩ FM: «Ας μας εμπιστευθεί ο κόσμος ξανά για να μην γυρίσει η χώρα πίσω»\n05/07/2019 09/07/2019 Λατώ FM\n«Ας μας εμπιστευθεί ο κόσμος ξανά για να μην γυρίσει η χώρα πίσω».\nΑκούστε εδώ ηχητικό απόσπασμα\nΣτην εκπομπή «Ναι μεν αλλά» του ΛΑΤΩ FM και στους Δέσποινα Κουτάντου και Νίκο Σγουρό μίλησε το μεσημέρι της Παρασκευής ο Υπουργός Περιβάλλοντος και Ενέργειας Γιώργος Σταθάκης.\nΑναφερόμενος στις εξελίξεις με τη ΔΕΗ, ο κ. Σταθάκης τόνισε ότι «η ΔΕΗ ήταν υπό ιδιωτικοποίηση το 2014 επί ΝΔ αφού προηγουμένως είχε αυξήσει την τιμή του ρεύματος 60% από το 2010 μέχρι το 2014 και το σχέδιο της ήταν η τριχοτόμηση της σε μικρή ΔΕΗ, ΑΔΜΗΕ που πουλούσε την πλειοψηφία και μεγάλη ΔΕΗ που το δημόσιο θα έχανε την πλειοψηφία. Αυτό το σχέδιο επαναφέρει σήμερα η ΝΔ. Το σχέδιο του ΣΥΡΙΖΑ από το 2015 μέχρι σήμερα ήταν στον αντίποδα. Τον ΑΔΜΗΕ βρήκαμε επενδυτή αλλά κρατήσαμε το 51% (ΑΔΜΗΕ είναι αυτός που φτιάχνει και τα καλώδια στην Κρήτη) .Ακυρώσαμε την πώληση των υδροηλεκτρικών της ΔΕΗ και προχωράμε στην πώληση μόνο λιγνιτικών μονάδων όπως μας επιβάλουν οι ευρωπαϊκοί κανόνες και φυσικά δεν πουλήσαμε το 17% της μεγάλης ΔΕΗ. Είναι μια πολιτική διαμάχη ανάμεσα σε μας που θεωρούσαμε και θεωρούμε ότι η ΔΕΗ θα προσαρμοστεί στο νέο ενεργειακό τοπίο και θα παραμείνει πυλώνας του 50% του ενεργειακού μας συστήματος και θα παραμείνει υπό δημόσιο έλεγχο με 51% και επενδυτές ιδιώτες με το 49%.. Θα κρατήσει τον βασικό πυρήνα της που είναι τα υδροηλεκτρικά και θα αναπτύσσετε με τις ΑΠΕ (Ανανεώσιμες Πηγές Ενέργειας). Μόλις χθες έκανε μια μεγάλη επένδυση εκατοντάδων εκατομμυρίων εξαγοράζοντας μια εταιρία που παράγει με ΑΠΕ. Αρα εμείς εχουμε ένα σχέδιο αναδιάρθρωσης και προσαρμογής της ΔΕΗ στον αντίποδα αυτού η ΝΔ έχει σχέδιο ιδιωτικοποιήσεων. Η ΔΕΗ αναχρηματοδοτεί τα χρήματα της από τις τράπεζες με πλήρη επιτυχία εδώ και 2 χρόνια. Κάτι καλύτερο θα ξέρουν οι τράπεζες από την ΝΔ».\nΣχετικά με το τί σημαίνει για την Κρήτη και την Ελλάδα η υπογραφή της συμφωνίας για την εκμετάλλευση των υδρογονανθράκων τόνισε πως «η Κρήτη μπαίνει στον χάρτη της εξόρυξης υδρογονανθράκων όπως ακριβώς έκανε η Κύπρος το Ισραήλ και η Αίγυπτος . Εδώ έχουμε ακριβώς ίδιες διαδικασίες και μοντέλο παραχωρήσεων. Τα οφέλη για την ελληνική οικονομία και την Κρήτη θα είναι τεράστια και σε κάθε περίπτωση η Κρήτη θα παίρνει απευθείας το 5% των κερδών από αυτή τη δραστηριότητα. Τα οφέλη και για την τοπική οικονομία θα είναι τεράστια. Φανταστείτε δεκάδες δραστηριότητες μηχανικών μηχανολόγων υπηρεσιών που θα αναπτυχθούν. Τα Πανεπιστήμιά μας θα ωφεληθούν και ούτω καθεξής.\nΓια τις περιβαλλοντικές «φωνές» που πληθαίνουν σχετικά με το ζήτημα σημείωσε πως «έχουμε ενσωματώσει όλη την ευρωπαϊκή νομοθεσία για τις εξορύξεις σε ένα μοντέλο που είναι πανομοιότυπο με αυτό της Νορβηγίας . Έχουμε απαγορέψει το fracking (υδραυλική ρωγμάτωση) που είχε αναστατώσει την διεθνή κοινότητα. Για την συγκεκριμένη περιβαλλοντική αδειοδότηση για την νοτιοανατολική Κρήτη έχουμε ενσωματώσει το σύνολο σχεδόν των προτάσεων των οικολογικών οργανώσεων όσο αφορά το υποθαλάσσιο οικοσύστημα».\nΓια το πολιτικό σκηνικό και το κλίμα που έχει διαμορφωθεί λίγο πριν τις εκλογές, ανέφερε πως «το αποτέλεσμα των ευρωεκλογών καταγράφει έναν πολιτικό χάρτη που η ΝΔ εχει πετύχει την μάξιμουμ της συσπείρωσης, ο ΣΥΡΙΖΑ έχασε σε συσπείρωση και ένα μεγάλο μέρος των ψηφοφόρων επέλεξαν να κινηθούν προς λευκό, άκυρο, αποχή και 20 % σε μικρότερα κόμματα. Από αυτό το 20% εκ των πραγμάτων θα επανέλθουν στις εθνικές εκλογές τουλάχιστον οι μισοί. Οι προγραμματικές διαφορές με τη ΝΔ είναι ο λόγος που θα πρέπει να επιλέξουν οι πολίτες να στηρίξουν τον ΣΥΡΙΖΑ. Αφορούν πρωτίστως τα εργασιακά, στο μείζον θέμα της κοινωνικής ασφάλισης, και το μοντέλο της ανάπτυξης που θέλουμε. Το πρόγραμμα μας είναι ρεαλιστικό το οποίο περιλαμβάνει και σημαντικές φοροελαφρύνσεις για τη μεσαία τάξη. Οι πολίτες καλούνται να επιλέξουν μεταξύ δύο πολιτικών εκ διαμέτρου αντίθετες».\nΓια τα σχέδια του ΣΥΡΙΖΑ για την Κρήτη εφόσον είναι ξανά κυβέρνηση ο κ. Σταθάκης τόνισε πως «για την Κρήτη έχουμε τρία μεγάλα έργα που είναι σε εξέλιξη. Η διασύνδεση που θα μετατρέψει την Κρήτη οριστικά και αμετάκλητα σε πράσινο νησί. Ο ΒΟΑΚ ένα πολύ μεγάλο ο έργο δεκαετιών που ήταν ανύπαρκτο στα χαρτιά και πλέον έχουν ξεκινήσει οι τεχνικές μελέτες και το έργο προχωράει. Το αεροδρόμιο στο Καστέλι. Με αυτά τα μεγάλα έργα η Κρήτη μπαίνει σε τροχιά επίλυσης μεγάλων θεμάτων. Από κει και πέρα η δική μας προσέγγισης παραμένει πάρα πολλή απλή. Πρωταγωνιστής στην Κρήτη πρέπει να είναι το περιβάλλον. Αυτό είναι το διαβατήριο μας για το μέλλον. Πρέπει να προστατεύσουμε τα διαμάντια της Κρήτης που είναι πολλά».\n«Ας μας εμπιστευθεί ο κόσμος ξανά για να μην γυρίσει η χώρα πίσω» τόνισε κλείνοντας.\nΝτ. Μπακογιάννη στο ΛΑΤΩ FM: «Όσο περισσότερη δύναμη δώσει η Κρήτη στον Κυριάκο Μητσοτάκη, τόσο δυνατότερο θα είναι και το αποτέλεσμα για την ίδια την Κρήτη»


Ν. Καζαντζής: "Αναμενόμενες οι εξελίξεις" | AgrinioPress\nΑρχική/Πολιτική/Αυτοδιοίκηση/Ν. Καζαντζής: “Αναμενόμενες οι εξελίξεις”\nΝ. Καζαντζής: “Αναμενόμενες οι εξελίξεις”\nΑρχισυντάκτης Send an email 09/11/2019 , 19:46\nΟ επικεφαλής της Δημοτικής Παράταξης Αγρινίου «ο τόπος μας αξίζει», Νίκος Καζαντζής με ανακοίνωση του κάνει λόγο για “αναμενόμενες εξελίξεις”, σχετικά με τα θέματα που προέκυψαν με την αναστολή λειτουργίας του πανεπιστημιακού τμήματος στο Αγρίνιο, αλλά και τα ποσά που αφορούν στο παλιό νοσοκομείο Αγρινίου.\n“Όμως, προκύπτει, ως αναγκαιότητα πλέον, η επαγρύπνηση και η ετοιμότητα για την αντιμετώπιση των αποφάσεών τους, ειλημμένες ή μη” αναφέρει χαρακτηριστικά .\nΤονίζει πως “Ήταν αναμενόμενες εξελίξεις.Το ζητούμενο είναι για ποιον λόγο δεν το γνωρίζαμε. Γιατί κανείς δεν ενημέρωσε τους άμεσα ενδιαφερόμενους; Γιατί να πρέπει ένας βουλευτής να τηλεφωνεί για να μάθει τι συμβαίνει;”.\nΜΗΠΩΣ ΤΕΛΙΚΑ ΜΑΖΕΥΤΗΚΑΝ ΠΟΛΛΑ ;\nΕιλικρινά, δεν μας απασχολεί ούτε πώς έπραξαν στο παρελθόν κάποιοι άλλοι ούτε πώς φθάσαμε ως εδώ. Δεν θέλουμε σε καμία περίπτωση να συγκρίνουμε τις ανικανότητες ούτε να ζυγίσουμε τα φιάσκα. Κοιτάμε μπροστά σε ένα πολιτικό τοπίο που αλλάζει. Και το στοίχημα για τον τόπο μας είναι να μην παρακολουθεί απ’ έξω αλλά να είναι συνεπιβάτης. Και υπολογίσιμος.\nΝίκος Καζαντζής παλιό νοσοκομείο Αγρινίου


WhatsApp: Έρχεται δυνατότητα διαγραφής μηνυμάτων που έχουν σταλεί | Plaisio Blog\nΣύντομα θα δούμε και στο WhatsApp τη δυνατότητα διαγραφής μηνυμάτων που έχουν σταλεί αλλά ο παραλήπτης δεν έχει διαβάσει ακόμα.\nΑντίστοιχη λειτουργία υπάρχει ήδη σε άλλες δημοφιλής εφαρμογής όπως τα Viber, WeChat και Telegram και στο WhatsApp οι πληροφορίες θέλουν να εργάζονται για την άμεση υλοποίηση της παραπάνω λειτουργίας.\nΣτο WhatsApp έχουν αρχίσει ήδη οι δοκιμές του παραπάνω χαρακτηριστικού για iOS και Android και οι πληροφορίες έρχονται από το WABetainfo το οποίο αναφέρει πως πηγές του που βρίσκονται κοντά στο WhatsApp αναφέρουν ότι λειτουργεί με επιτυχία μέχρι στιγμής η λειτουργία διαγραφής.\nΗ παραπάνω πληροφορία μοιάζει τουλάχιστον αληθινή μιας και ήδη από τον Αύγουστο στη beta έκδοση της εφαρμογής για Windows Phone υπήρχε το χαρακτηριστικό, κάτι που εικάζουμε ότι σημαίνει πως θα το δούμε πολύ σύντομα να διατίθεται στις κανονικές εκδόσεις των εφαρμογών.\nAndroid iOS WhatsApp διαγραφή μηνυμάτων


Μαυροβούνιο: Νικητής ο Τζουκάνοβιτς, αλλά χωρίς πλειοψηφία στο κοινοβούλιο | Η ΚΑΘΗΜΕΡΙΝΗ\n17 Οκτωβρίου, 2016 17.10.2016 • 20:51\nΣε αναζήτηση συμμάχων βρίσκεται ο Μίλο Τζουκάνοβιτς προκειμένου να παραμείνει πρωθυπουργός του Μαυροβουνίου, μετά την πύρρεια νίκη που πέτυχε το κόμμα του στις βουλευτικές εκλογές της Κυριακής.\nΤο φιλοδυτικό Δημοκρατικό Κόμμα Σοσιαλιστών (DPS) δεν εξασφάλισε την πλειοψηφία στο κοινοβούλιο, αφού εξέλεξε μόνο 36 βουλευτές, σε σύνολο 81 εδρών.\nΕφόσον διατηρήσει την υποστήριξη των νυν συμμάχων του, των βουλευτών της αλβανικής, της κροατικής και της βοσνιακής μειονότητας, θα συγκεντρώσει πλειοψηφία μόλις μίας ή δύο εδρών.\nΟ Τζουκάνοβιτς, ο οποίος διατηρεί την εξουσία ως πρόεδρος ή πρωθυπουργός της χώρας τα τελευταία 27 χρόνια, επιδιώκει να προωθήσει την ένταξη της χώρας του στο ΝΑΤΟ.\nΩστόσο, η ένταξη στη Βορειοατλαντική Συμμαχία συναντά έντονες αντιστάσεις μεταξύ των Μαυροβούνιων και το 2015 είχαν σημειωθεί βίαιες διαδηλώσεις με αυτήν την αφορμή.\nΤο μεγαλύτερο κόμμα της αντιπολίτευσης, η φιλορωσική συμμαχία του Δημοκρατικού Μετώπου, απορρίπτει την ένταξη στο ΝΑΤΟ, ενώ άλλα κινήματα ζητούν να διεξαχθεί δημοψήφισμα, κάτι που αρνείται ο Τζουκάνοβιτς.\nΜε φόντο αυτήν την αντιπαράθεση, 20 Σέρβοι πολίτες συνελήφθησαν τη νύχτα του Σαββάτου προς την Κυριακή ως ύποπτοι ότι σχεδίαζαν ένοπλες επιθέσεις με σκοπό να ανατρέψουν δια της βίας τον Τζουκάνοβιτς.\nΩστόσο οι έξι από αυτούς αφέθηκαν ήδη ελεύθεροι και οι αρχές δεν έχουν παρουσιάσει ακόμη ούτε τα όπλα που θα χρησιμοποιούσαν ούτε λεπτομέρειες του υποτιθέμενου σχεδίου που θα εφάρμοζαν.\nΣύμφωνα με τα τοπικά μέσα ενημέρωσης, επικεφαλής της ομάδας ήταν ο Μπράτισλαβ Ντίκιτς, ένας απόστρατος στρατηγός της χωροφυλακής που τάσσεται κατά της παρουσίας του ΝΑΤΟ στα Βαλκάνια.\nΟ 45χρονος Ντίκιτς παραιτήθηκε από τα καθήκοντά του πέρσι, αφού το όνομά του ενεπλάκη σε μια υπόθεση παράνομων υποκλοπών.\n«Εγώ προσωπικά, δεν το πιστεύω», σχολίασε ο πρωθυπουργός της Σερβίας Αλεξάντερ Βούτσιτς, ζητώντας «σοβαρές πληροφορίες» για την εμπλοκή του Ντίκιτς.\nΗ αντιπολίτευση του Μαυροβουνίου κατήγγειλε επίσης μια «κατασκευασμένη» υπόθεση.\nΣτην Ποντγκόριτσα, ο αντιπρόεδρος της κυβέρνησης του Μαυροβουνίου, Ντούσκο Μάρκοβιτς εξήγησε ότι οι συλληφθέντες Σέρβοι «δεν διατηρούσαν δεσμούς με τις αρχές» της χώρας τους «ούτε με αξιωματούχους ή με οποιονδήποτε θεσμό».\nΘεωρητικά, τα τρία κυριότερα κόμματα της αντιπολίτευσης εξασφαλίζουν τον ίδιο αριθμό εδρών με το PDS.\nΜάλιστα, μαζί με τους Σοσιαλδημοκράτες του SPD, πρώην συμμάχου του Τζουκάνοβιτς που όμως καταγγέλλουν τη διαφθορά, θα εξασφάλιζαν ακόμη και την πλειοψηφία.\nΩστόσο, ενώ το Δημοκρατικό Μέτωπο τάσσεται κατά της ένταξης της χώρας στην Ευρωπαϊκή Ένωση (οι διαπραγματεύσεις ξεκίνησαν το 2012), τα κινήματα Kljuc ("Κλειδί) και Demokrate ("Δημοκράτες") είναι φιλοευρωπαϊκά.\n«Θα έχουμε μια περίοδο αστάθειας γιατί μια πλειοψηφία 41 εδρών (σε σύνολο 81) δεν εγγυάται τη σταθερότητα», προειδοποίησε ο πολιτικός αναλυτής Σέρνταν Βουκαντίνοβιτς.


THALATTA CAMP ΣΤΟ ΚΑΛΑΜΙΤΣΙ ΣΙΘΩΝΙΑΣ ΧΑΛΚΙΔΙΚΗΣ - Το Forum Του Ζαμπέτας\nTHALATTA CAMP ΣΤΟ ΚΑΛΑΜΙΤΣΙ ΣΙΘΩΝΙΑΣ ΧΑΛΚΙΔΙΚΗΣ\nΔημοσίευση από Admin » Τρί Νοέμ 10, 2009 7:48 am\nEπικροτούμε και προβάλουμε κάμπινγκ που σέβονται πρώτα απο όλα τον εαυτό τους και στην συνέχεια την επένδυση τους και τους πελάτες τους. Επικροτούμε και προβάλουμε κάμπινγκ που επενδύουν σε εγκαταστάσεις, που δεν επαναπαύονται σε αυτά που έχουν και βελτιώνουν τις παροχές τους και δεν εισπράτουν μόνο. Που δεν βλέπουν τους τροχοσπιτάδες κατασκηνωτές τους ώς ευρώ αλλά φροντίζουν για την μεγαλύτερη τους άνεση και την καλύτερη τους διαμονή.\nΈνα τέτοιο κάμπινγκ είναι και το Thalatta Camp στην Σιθωνία Χαλκιδικής στο Καλαμίτσι. Νέα διοιήκηση τα τελευταία χρόνια με όρεξη και μεράκι για αυτό που κάνουν. Αγαπάνε την δουλειά τους και είναι γνώστες των απαιτήσεων των κατασκηνωτών.\nΤο δε σημείο που βρίσκεται το κάμπινγκ είναι απο τα αγαπημένα της φύσης όπως φυσικά και όλη η Χαλκιδική.\nΕίναι πολύ νωρίς για να σκεφτόμαστε απο τώρα για κάμπινγκ αλλά ρίξτε μια ματιά και στο site του κάμπινγκ www.thalattacamp.gr και ονειρευτείτε...... τις επόμενες σας διακοπές.\nΥιοι Χρήστου Ζαμπέτα\nΔημοσίευση από Maximos » Κυρ Νοέμ 15, 2009 4:50 pm\nΔιόρθωσα το link γιατί δεν ... "άνοιγε" !\nRe:THALATTA CAMP ΣΤΟ ΚΑΛΑΜΙΤΣΙ ΣΙΘΩΝΙΑΣ ΧΑΛΚΙΔΙΚΗΣ\nΔημοσίευση από Admin » Τετ Νοέμ 18, 2009 12:21 am\nΕντυπώσεις? Έστω και ιντερνετικές μέχρι να αξιωθείς να πάς για κανένα μπανάκι το καλοκαιράκι?\nΌποιος ξέρει και άλλα κάμπινγκ με παραπλήσιες φιλοσοφίες λειτουργίας πρέπει να μας το γνωρίσει. Μόνο έτσι βήμα βήμα θα πιέσουμε εμείς οι τροχοσπιτάδες σε μια κατεύθυνση καλύτερων παροχών και βελτίωσης των συνθηκών για τις διακοπές μας σε ένα κάμπινγκ.\nΔημοσίευση από zozos » Παρ Δεκ 25, 2009 1:12 pm\n.......ναι , ειναι πολυ καλο καμπινγκ για την Ελλαδα μας . Ειχα παει το καλοκαιρι του 08 . Εντυπωσιαστηκα , ξεχωριζω την καθαριοτητα τον οικογενιακο του χαρακτηρα , σκια παντου , δημιουργικη απασχολια παιδιων , πισινα . Ενοικιαση τροχωσπιτων με περιβαλοντα χωρο στεγασμενο και διπορτο ψυγειο , σε καλη τιμη (σε σχεση με ενοικιαση χωρου για σκηνη , με ρευμα) . ..... Θυμαμαι υπηρχε προβλημα στις κρατησεις (για τα τροχοσπιτα του ιδιου του καμπινγκ) γιατι ...γεμιζη ευκολα , ΑΡΙΣΤΗ ΕΠΙΛΟΓΗ . Μαλλον φετος θα ξαναπαω με πολυ χαρα..... :thumbup:


Εγκεφαλικές κακώσεις: Κάθε χτύπημα μπορεί να είναι μοιραίο - ΤΑ ΝΕΑ\ntanea.gr > Υγεία > Εγκεφαλικές κακώσεις: Κάθε χτύπημα μπορεί να είναι μοιραίο\nΕγκεφαλικές κακώσεις: Κάθε χτύπημα μπορεί να είναι μοιραίο\nΔεβετζόγλου Γιάννης 31 Δεκεμβρίου 2013 | 01:35\nΤην επικινδυνότητα των χτυπημάτων στο κεφάλι, ή εγκεφαλικών κακώσεων όπως ονομάζονται, επισημαίνει ομάδα διεθνών επιστημόνων, με αφορμή το ατύχημα του Μίχαελ Σούμαχερ.\nΟπως αναφέρουν οι ειδικοί: «Ακόμη και ένα μικρό χτύπημα στο κεφάλι, μπορεί να έχει μεγάλες συνέπειες. Γι' αυτό και δεν θα πρέπει να αγνοήσουμε κάποια ύποπτα συμπτώματα που ενδεχομένως εμφανιστούν ακόμη και τα επόμενα 24ωρα».\nΟ εγκέφαλος είναι ένα ευαίσθητο, εύπλαστο όργανο και επίσης αρκετά εύθραυστο. Αυτός είναι και ο λόγος για τον οποίο προστατεύεται από το κρανίο. Ομως ακόμη και με την προστασία αυτού του «κοκάλινου κουτιού», ο εγκέφαλος εσωτερικά είναι πάλι ευάλωτος, καθώς γρήγορες και απότομες με μεγάλη δύναμη κινήσεις του κεφαλιού δεξιά και αριστερά, μπορούν να προκαλέσουν κάκωση.\nΤι συμβαίνει όταν χτυπάμε. Μπορεί να μην το βλέπουμε ή να μην το αισθανόμαστε, αλλά με τη σύγκρουση που γίνεται η δύναμη του χτυπήματος μπορεί να κουνήσει τον εγκέφαλο και να προκαλέσει βλάβες σε ιστούς και νεύρα. Ακολούθως οι αιχμηρές δομές των οστών στο εσωτερικό του κρανίου μπορεί να καταστρέψουν τα αγγεία που διέρχονται από τον εγκέφαλο, επιτρέποντας στο αίμα να διαρρέει στο εσωτερικό του. Και βέβαια όπως συμβαίνει με κάθε χτύπημα σε κάθε σημείο του ανθρώπινου σώματος, στη συνέχεια αυτό θα πρηστεί και θα μελανιάσει. Λόγω του πρηξίματος, ο εγκέφαλος διογκώνεται και πιέζει τον αέρα που βρίσκεται φυσιολογικά στα τοιχώματά του. Μη έχοντας έξοδο διαφυγής ο αέρας, αυξάνεται η πίεση μέσα στο κρανίο, με αποτέλεσμα να πιέζει ακόμη περισσότερο τον ήδη τραυματισμένο εγκέφαλο. Και τότε η κατάσταση του τραυματία γίνεται κρίσιμη.\n«Τα συμπτώματα μπορεί να μην έχουν εκδηλωθεί ακόμη και 40 ώρες μετά το χτύπημα. Και ενώ κάποιος αισθάνεται καλά, έχει αιμάτωμα στον εγκέφαλο», λέει ο Λουκ Γκριγκς από τη βρετανική Οργάνωση Ατόμων με Εγκεφαλική Βλάβη Headway. Τα πιο συχνά συμπτώματα που θα πρέπει να προσέχει κάποιος είναι οποιοδήποτε είδος ζαλάδας (ή απώλειας συνείδησης), προβλήματα με την ισορροπία, εμετούς ή έντονους πονοκεφάλους.


Aυτή είναι η κούκλα η κόρη του Φατσέα – spicynews12\nΟ Γεράσιμος Σκιαδαρέσης είναι ένας ταλαντούχος και επιτυχημένος ηθοποιός. Ένας από τους ρόλους με τον οποίο τον αγαπήσαμε ακόμη πιο πολύ ήταν αυτός του Βαγγέλη Φατσέα στο Καφέ της Χαράς, που ευτυχώς επέστρεψε και πάλι στις οθόνες μας από τον ΑΝΤ1.\nΟ Γεράσιμος Σκιαδαρέσης και η Μπέσυ Μάλφα έχουν οδηγήσει και την κόρη τους Νίκη στα δικά τους επαγγελματικά μονοπάτια της υποκριτικής.\nΉδη η Νίκη Σκιαδαρέση πρωταγωνίστησε στη σειρά του ΑΝΤ1 «Αν ήμουν πλούσιος», ενώ βλέποντάς την κανείς συνειδητοποιεί πόσο όμορφη κοπέλα είναι, η οποία θα μπορούσε να κάνει καριέρα στο μόντελινγκ. Σίγουρα, παρατηρώντας την κανείς βλέπει τη Μπέσυ Μάλφα σε μικρότερη ηλικία. Γιατί και η μαμά Μπέσυ είναι μια πολύ γοητευτική γυναίκα που σε καθηλώνει.\nΌπως καθηλώνουν και οι φωτογραφίες που ανεβάζει κατά καιρούς η Νίκη στα social media και ειδικότερα στο Instagram. Η Νίκη λοιπόν που ανανεώνει συχνά πυκνά το προφίλ της στο Instagram ανέβασε κάποιες φωτογραφίες, οι οποίες πραγματικά μας άφησαν με το στόμα ανοιχτό. Αρχικά στο σημείο αυτό να πούμε πως έχει απίστευτο σώμα, που θα ζήλευαν ακόμη και διακεκριμένα μοντέλα με διεθνή καριέρα. Η κόρη του διάσημου ζευγαριού ηθοποιών πόζαρε topless στην θάλασσα σε κάποιες πολύ καλλιτεχνικές φωτογραφίες και πραγματικά δεν άφησε τίποτα στη φαντασία μας.\nΟι αναλογίες της είναι τρομερές και οι φωτογραφίες της ακόμη καλύτερες. Κρίμα που το Instagram μας δίνει την επιλογή για μόνο ένα like. Είναι αλήθεια πως θα θέλαμε να κάνουμε πολλά περισσότερα. Τα σχόλια έπεσαν βροχή με τα περισσότερα να υπογραμμίζουν την ομορφιά της Νίκης και την κορμοστασιά της. Το μόνο σίγουρο είναι πως η κόρη του τηλεοπτικού Φατσέα διαθέτει αναλογίες που θα ζήλευαν πολλές.\nΒέβαια να πούμε ότι και η Όλγα η άλλη κόρη της οικογένειας Σκιαδαρέση είναι εξίσου όμορφη ενώ είναι δίδυμη με την Νίκη. Και τα δυο κορίτσια έχουν μεγαλώσει στο θεατρικό σανίδι, αγαπούν την υποκριτική και βρίσκονται συνεχώς στο πλευρό των γονιών τους σε κάθε νέα τους προσπάθεια. Βέβαια εμείς θα προτιμήσουμε να δούμε την Νίκη και στην πασαρέλα αφού το κορίτσι μας δείχνει ότι το έχει το …σπορ με μεγάλη επιτυχία.\nΘλίψη Πέθανε η δημοσιογράφος Έννυ Μαγιάση


Νέα πιστοποιημένη παιδική χαρά στο Αϊδίνι - e-thessalia.gr\nΝέα πιστοποιημένη παιδική χαρά στο Αϊδίνι\n11 Φεβρουαρίου 2021, 12:41 11 Φεβρουαρίου 2021\nΟλοκληρώθηκε πριν λίγες ημέρες στο Αϊδίνι της Δημοτικής Ενότητας Νέας Αγχιάλου Δήμου Βόλου το έργο της νέας πιστοποιημένης παιδικής χαράς. Ο Πρόεδρος, τα μέλη του Συμβουλίου της Τοπικής Κοινότητας και οι κάτοικοι εξέφρασαν την ικανοποίησή τους προς την Δημοτική Αρχή Βόλου, επισημαίνοντας ότι πρόκειται για ένα σημαντικό έργο στο χωριό:\n“Για μια ακόμη φορά, η δέσμευση του Δημάρχου Αχιλλέα Μπέου υλοποιήθηκε και μάλιστα πολύ νωρίτερα από το χρόνο που είχε ανακοινώσει στους κατοίκους, χάρη στην συνεχή προσπάθεια και τον συντονισμό των εργασιών από τον αρμόδιο Αντιδήμαρχο Τεχνικών Υπηρεσιών Θάνο Θεοδώρου.\nΣας ευχόμαστε καλή δύναμη και δημιουργική συνέχεια στο έργο σας και είναι αξιέπαινη η προσπάθειά σας για την βελτίωση των συνθηκών ζωής των κατοίκων και στην περιφέρεια του Δήμου μας, ακόμη και στο πιο απομακρυσμένο χωριό”.\nΑϊδίνηΔημος Βολουπαιδική χαρά\nΠροηγούμενο ΆρθροΚΚΕ: Ο νέος Οργανισμός του «Αχιλλοπούλειου» καταργεί 10 σημαντικές οργανικές θέσεις ιατρικού προσωπικούΕπόμενο ΆρθροΚων. Μαραβέγιας: 95 ιδιωτικές επενδύσεις σε εξέλιξη στη Μαγνησία και 108 σε αξιολόγηση


Έτσι θα φτιάξεις κατσικίσιο τυρί με βρώσιμα λουλούδια - Oneofus.gr\n© Instagram: @krislloydartisan\nΔεν ξέρουμε αν το έχεις πάρει είδηση, αλλά οι δίσκοι με αλλαντικά και τυριά έχουν γίνει μία από τις μεγαλύτερες γαστρονομικές τάσεις τους τελευταίους μήνες. Γι’ αυτό εξάλλου πλέον οι περισσότεροι είναι τόσο καλοδουλεμένοι, που θυμίζουν βρώσιμα έργα τέχνης. Ένα από τα πιο εντυπωσιακά πράγματα, που έχουμε δει; Τα κομμάτια κατσικίσιου τυριού, στολισμένα με βρώσιμα λουλούδια. Και ξέρεις κάτι; Αν βρεις τα υλικά, μετά η διαδικασία να τα φτιάξεις κι εσύ είναι πανεύκολη.\nΤο πρώτο που πρέπει να κάνεις είναι να βάλεις γάντια, να κόψεις ένα κομμάτι κατσικίσιου τυριού (όσο μεγάλο θέλεις) και να σχηματίσεις μία σφαίρα με τα χέρια σου. Μετά πάρε τα λουλούδια σου (προσοχή, να είναι βρώσιμα και όχι όποια τυχαία βρεις) και τοποθέτησέ τα έτσι ώστε να δείχνουν όσο πιο αρμονικά γίνεται μεταξύ τους τα χρώματά τους. Για φινάλε ράντισε το τυρί με μέλι. Βγάλε τα κράκερ και είσαι έτοιμος να το απολαύσεις.\nStep up your spring cheese board with edible flower goat cheese 🌺🌸🌼#DontSweatIt #spring #cheesetok\nPrevious ArticleΗ γυναίκα που αγόρασε τρία σπίτια στην Σικελία προς 1 ευρώ το καθένα\nNext Article“Εγώ δεν είμαι ρατσιστής” και άλλα παραμύθια


Διευρύνονται οι έρευνες στην Audi για το dieselgate - Στο στόχαστρο ερευνών τρεις συνεργάτες της εταιρείας | Pronews\n08/10/2018 - 20:17\nΔιευρύνονται οι έρευνες στην Audi για το dieselgate - Στο στόχαστρο ερευνών τρεις συνεργάτες της εταιρείας\nΗ Audi φέρεται να πλαστογραφούσε αριθμούς πλαισίου και πρωτόκολλα εκπομπών ρύπων για να πετύχει την πώληση αυτοκινήτων της στη Νότια Κορέα.\nΠροκειμένου να τεκμηριώσει ότι πληρεί τα απαιτούμενα κριτήρια και να πετύχει την άδεια κυκλοφορίας νέων μοντέλων στη Νότια Κορέα η Audi πλαστογραφούσε από το 2013 αριθμούς πλαισίου αυτοκινήτων και πρωτόκολλα μέτρησης των εκπομπών ρύπων και κατανάλωσης καυσίμων. Τα νοθευμένα αποτελέσματα στέλνονταν κατόπιν στις αρμόδιες για την αδειοδότηση αρχές στη Νότια Κόρεα.\nΑυτό προκύπτει από εσωτερική έρευνα της Audi του 2016, η οποία περιήλθε στα χέρια της εισαγγελίας Μονάχου στο πλαίσιο αστυνομικής εφόδου στα κεντρικά της εταιρείας για το σκάνδαλο εκπομπών αυτοκινήτων τον περασμένο χρόνο.\nΣε μια πρώτη αντίδραση η Audi δήλωσε ότι ήδη το 2016 είχε αποτανθεί στις αρμόδιες αρχές στη Νότια Κορέα, ότι διεξήχθησαν στη συνέχεια σχετικές δίκες, ότι καταδικάστηκαν ντόπιοι συνεργάτες της που εμπλέκονταν στο σκάνδαλο και ότι υπήρξαν αλλαγές σε επίπεδο προσωπικού. Ανεξάρτητα όμως από την εκδίκαση της υπόθεσης στη Νότια Κορέα η εισαγγελία του Μονάχου εξετάζει τώρα πιθανά αδικήματα συνεργατών της Audi που διεπράχθησαν στη Γερμανία.


«Ο Πόλεμος των Άστρων»: Ανταγωνισμός για την Κυριαρχία στο Διάστημα και η Στρατηγική Σημασία του » Power Politics\nΤο Διάστημα ξεκίνησε να αποτελεί αντικείμενο διεθνούς ανταγωνισμού κατά την περίοδο του Ψυχρού Πολέμου, με τη Μόσχα και την Ουάσιγκτον να ενδιαφέρονται για την κατάκτησή του. Δεν επρόκειτο απλά για μια “επιστημονική κονταρομαχία”, αλλά περισσότερο για ένα σημαντικό στρατηγικό και στρατιωτικό ζήτημα, καθώς τόσο οι Αμερικάνοι, όσο και οι Σοβιετικοί, αντιλαμβάνονταν την κυριαρχία στο διάστημα ως ένα μέσο που θα έδινε τη δυνατότητα να κυριαρχήσει η μία υπερδύναμη στην άλλη. Έτσι, ο ανταγωνισμός για τον έλεγχό του δεν άργησε να γίνει ένα από τα κύρια σημεία της αντιπαλότητας μεταξύ Ανατολής και Δύσης. Χαρακτηριστικά, ο πρόεδρος των ΗΠΑ John Kennedy είχε προσδιορίσει το διάστημα ως το «νέο σύνορο» των Ηνωμένων Πολιτειών. Πρόκειται, λοιπόν, για μία αντιπαλότητα για τη γη, η οποία είχε μεταφερθεί στο διάστημα.\nΉδη κατά τη διάρκεια τoυ Β’ Παγκοσμίου Πολέμου, οι Γερμανοί επιχείρησαν να σχεδιάσουν ένα “υπερόπλο μεγάλης εμβέλειας” -το βαλλιστικό πύραυλο V2- χωρίς ιδιαίτερη επιτυχία, αφού κάποιοι απ’ τους πυραύλους αυτούς καταστράφηκαν κατά τη διάρκεια πειραμάτων, ενώ άλλοι απέτυχαν να απογειωθούν λόγω τεχνικών προβλημάτων. Στόχος ήταν η δημιουργία ενός νέου όπλου, που θα επέτρεπε να ξεπεραστούν οι αποστάσεις, και θα καθιστούσε με μεγαλύτερη αποτελεσματικότητα τρωτό το έδαφος του αντιπάλου.\nΟ στρατηγικός αυτός στόχος εξυπηρετείται σήμερα μέσω του διαστήματος. Συγκεκριμένα, μέσω των διηπειρωτικών βαλλιστικών πυραύλων (ΙCBM), είναι δυνατή η εκτόξευση πυρηνικών όπλων ικανών να φτάσουν στο έδαφος του αντιπάλου, ανεξαρτήτως της χιλιομετρικής απόστασης που μεσολαβεί. Για το λόγο αυτό, οι ΙCBM θεωρούνται το “απόλυτο όπλο”, απέναντι στο οποίο δεν μπορεί να υπάρξει άμυνα.\nΗ διαχείριση των πυρηνικών όπλων, που διαδραμάτισε κεντρικό ρόλο στις σχέσεις μεταξύ ΗΠΑ και Σοβιετικής Ένωσης κατά την περίοδο του Ψυχρού Πολέμου, διαμόρφωσε και τις διαστημικές φιλοδοξίες των δύο υπερδυνάμεων. Εφόσον ο εναέριος χώρος που βρίσκεται πάνω από μια χώρα είναι μέρος της επικράτειάς της, τα κατασκοπευτικά αεροπλάνα των ΗΠΑ,τα οποία θα μπορούσαν να λάβουν στρατηγικές πληροφορίες σχετικά με την ΕΣΣΔ, ήταν πιθανό να καταρριφθούν νόμιμα. Στο διάστημα, δηλαδή στο χώρο πέρα από τη γήινη ατμόσφαιρα, που δεν υπάρχει η εθνική κυριαρχία, οι δορυφόροι που κυκλοφορούν ελεύθερα μπορούν να αποκτήσουν τα βασικά στοιχεία για τον προσδιορισμό της θέσης των δυνάμεων του εχθρού. Αυτή είναι η έξω-εδαφική υπόσταση του διαστήματος, που του δίνει ένα σημαντικό στρατηγικό πλεονέκτημα.\nΟ ανταγωνισμός για την κατοχή διηπειρωτικών πυραύλων έληξε με τη στρατηγική ασυμμετρία μεταξύ Ουάσιγκτον και Μόσχας. Μέχρι τα τέλη της δεκαετίας του 1950 το αμερικανικό έδαφος ήταν εκτός της εμβέλειας των σοβιετικών πυραύλων, οι οποίοι δεν μπορούσαν να φτάσουν παρά μόνο τους στόχους που βρίσκονταν στην Ευρώπη. Ωστόσο οι Ηνωμένες Πολιτείες, από τις θέσεις τους στην Ευρώπη, θα μπορούσαν να φτάσουν την πλειοψηφία των σημαντικότερων σοβιετικών στρατηγικών σημείων. Έτσι, παρόλο που η ΕΣΣΔ και οι ΗΠΑ ήταν οι δύο μεγαλύτερες πυρηνικές δυνάμεις, δεν βρίσκονταν σε θέση ισότητας. Ως εκ τούτου, οι Αμερικανοί παρουσίαζαν την κατάκτηση του διαστήματος ως ένα έργο εξερεύνησης του διαπλανητικού χώρου για επιστημονικούς σκοπούς.\nΗ κατάσταση αυτή άλλαξε, όταν το 1957 η Σοβιετική Ένωση κατόρθωσε να στείλει τους δύο πρώτους δορυφόρους Sputnik στο διάστημα. Με το γεγονός αυτό, το Διάστημα προστέθηκε επίσημα στο πεδίο ανταγωνισμού των δύο υπερδυνάμεων. Ένας πύραυλος, που ξεφεύγει από τη γήινη ατμόσφαιρα, θα μπορούσε ασφαλώς να φτάσει σε οποιοδήποτε σημείο των Ηνωμένων Πολιτειών. Επιπλέον, όπως δήλωνε ο τότε ηγέτης της Σοβιετικής Ένωσης, Nikita Khrushchev, “ένα σύστημα που μπορεί να εκτοξεύσει έναν Sputnik, μπορεί να εκτοξεύσει και έναν διηπειρωτικό βαλλιστικό πύραυλο, αν ο δορυφόρος αυτός αντικαθίστατο με μια πυρηνική κεφαλή”. Η απειλή, λοιπόν, μιας σοβιετικής πυρηνικής επίθεσης ήταν -πλέον- ορατή.\nΣτην πραγματικότητα, με τις δηλώσεις αυτές, ο Khrushchev επιχειρούσε μόνο να ασκήσει ψυχολογική πίεση για να εξασφαλίσει πολιτικά οφέλη, καθώς η Σοβιετική Ένωση την εποχή εκείνη δεν είχε ούτε έναν διηπειρωτικό πύραυλο ικανό να πλήξει τις ΗΠΑ. Ο πρόεδρος των ΗΠΑ, Eisenhower, γνώριζε την αλήθεια, αφού μέσω της κατασκοπευτικής φωτογραφίας και των αεροσκαφών υψηλού υψομέτρου U2 δεν είχε εντοπίσει ούτε μία βάση διηπειρωτικών πυραύλων στο έδαφος της Σοβιετικής Ένωσης.\nΣε κάθε περίπτωση, η εκτόξευση του Sputnik και το χαρακτηριστικό σήμα του «μπιπ μπιπ», που ήταν ακροάσιμο σε όλη την υφήλιο, είχαν αντιμετωπισθεί από τους Αμερικανούς ως πλήγμα των συμφερόντων τους, και ως μια άμεση απειλή για την επικράτειά τους. Απειλή, μάλιστα, πολύ σημαντική, λόγω του γεγονότος ότι οι Ηνωμένες Πολιτείες ήταν πάντα προστατευμένες, καθώς η γεωγραφική θέση τους τούς κρατούσε μακριά από κάθε πιθανό αντίπαλο.\nΕν συντομία η στρατηγική σημασία του διαστήματος:\nΌπως αναφέρθηκε παραπάνω, το Διάστημα διευκολύνει τις πυρηνικές και συμβατικές στρατιωτικές επιθέσεις, μέσω της εκτόξευσης των διηπειρωτικών βαλλιστικών πυραύλων (ΙCBM), οι οποίοι ξεπερνάνε τις αποστάσεις, και θεωρούνται το “απόλυτο όπλο” απέναντι στο οποίο δεν μπορεί να υπάρξει άμυνα.\nΕπιπλέον, οι δορυφόροι σήμερα αποτελούν βασικά εργαλεία του στρατού παγκοσμίως. Παραδείγματα ειδικών στρατιωτικών χρήσεων αποτελούν η αναγνώριση (Reconnaissance), η υποκλοπή σημάτων (Signal Intelligence), η παρακολούθηση ωκεανών (Ocean Reconnaissance), η έγκαιρη προειδοποίηση (Early Warning), ο εντοπισμός πυρηνικών εκρήξεων (Detection of Nuclear Explosions), οι τηλεπικοινωνίες (Communications), η πλοήγηση (Navigation), η μετεωρολογία (Meteorology) και η γεωδαισία (Geodesy). Μέσω αυτών γίνεται δυνατή η λήψη πληροφοριών που αφορούν σε άλλες χώρες, χωρίς να παραβιάζεται -με τον οποιοδήποτε τρόπο- η εθνική κυριαρχία αυτών.\nΤέλος, στη στρατιωτική τέχνη, η εκμετάλλευση του υψηλότερου σημείου παραδοσιακά εξασφάλιζε ένα αποφασιστικό στρατηγικό πλεονέκτημα. Κατ’ αναλογία, το διάστημα αποτελεί -πλέον- αυτό το υψηλότερο σημείο, που επιτρέπει τον έλεγχο και την κυριαρχία θέσεων της γης. Η διαφορά είναι ότι το διάστημα είναι -πάνω από όλα- ένα μέρος διαρκούς κίνησης, όπου οι θέσεις του καθενός δεν είναι προστατευμένες ούτε απρόσιτες, εν αντιθέσει με την περίπτωση μιας θέσης, για παράδειγμα, στο βουνό.\nΣυμπερασματικά, ο αγώνας για την κατάκτηση του διαστήματος αποτελεί ακόμα ένα σύμβολο της σύγχρονης εποχής. Σήμερα, κάθε χώρα που καταφέρνει να “λανσάρει” ένα δορυφόρο, επικοινωνεί και προβάλλει σε μεγάλο βαθμό το θέμα αυτό, για να δείξει παγκοσμίως τις τεχνολογικές δυνατότητές της που φαίνονται -σε αντίθεση με τα πυρηνικά όπλα- a priori ειρηνικές.\nΚολοβός Α. Κ. (2006), Διάστημα και Εθνική Ασφάλεια: Πολιτικές και Στρατηγικές Διαστάσεις, Αθήνα, Ποιότητα\nΠαπασωτηρίου Χ. (2002), Αµερικανικό πολιτικό σύστηµα και εξωτερική πολιτική, Αθήνα, Ποιότητα\nBoniface P. (2015), La géopolitique, Collection Eyrolles Pratique\nMutschler M. (2013), Arms Control in Space: Exploring Conditions for Preventive Arms Control, Palgrave Macmillan UK\nTagged under: ICBM Βαλλιστικοί Πύραυλοι Διάστημα Πυρηνικά Τεχνολογία Πολέμου\nΑ 12 Νοεμβρίου 2016 at 7:42 ΠΜ Reply\nΠΟΛΥ ΩΡΑΙΟ, ΜΠΡΑΒΟ, ΣΥΝΕΧΙΖΟΥΜΕ ΚΑΙ ΠΡΟΣΠΑΘΟΥΜΕ ΠΑΛΙ ΓΙΑ ΤΟ ΚΑΛΥΤΕΡΟ.


Ο ΤΕΛΕΙΟΣ ΑΜΕΡΙΚΑΝΟΣ ΤΟΥ PHILIP GLASS - CITY THEATER by Christmas Theater\nΟ ΤΕΛΕΙΟΣ ΑΜΕΡΙΚΑΝΟΣ\nΜια παράσταση για τον Γουόλτ Ντίσνευ\nΜΕ ΤΗΝ ΟΡΧΗΣΤΡΑ ΚΑΙ ΤΗΝ ΧΟΡΩΔΙΑ ΤΟΥ\n2 έως 5 Απριλίου 2021\nΣτην προσωπική του όμως ζωή ο Ντίσνευ έζησε μια διαφορετική ζωή, όχι και τόσο ονειρική. Δούλευε από πολύ μικρός, ο πατέρας του τον έδερνε ενώ και μεγαλύτερος, ενώ ήθελε να κάνει πολλά παιδιά, η γυναίκα του είχε τρεις αποβολές. Τελικά απέκτησαν μια κόρη και υιοθέτησαν άλλη μια. Λέγεται ότι ο λόγος που όλες σχεδόν οι πριγκίπισσες στις ταινίες του ήταν ορφανές είναι γιατί ο ίδιος είχε πολύ άσχημες αναμνήσεις από την μητέρα του. Ωστόσο την φρόντιζε και πέθανε σε μεγάλη ηλικία. Ο Ντίσνεϊ όμως θεωρούσε τον εαυτό του υπεύθυνο για τον θάνατο της και έτσι δεν ήθελε να την θυμάται καθόλου επειδή υπέφερε από τύψεις. Συγκεκριμένα, όταν άρχισε να πλουτίζει,\nαποφάσισε να αγοράσει ένα σπίτι στους γονείς του. Κάποια μέρα, κάλεσε τους συνεργάτες του να φτιάξουν το φούρνο των γονιών του που είχε χαλάσει. Μετά από λίγες μέρες, μία διαρροή αερίου, κόστισε δυστυχώς τη ζωή της μητέρας του, κάτι που ο ίδιος δε συγχώρησε ποτέ στον εαυτό του.\nΛίγο πριν τα μεσάνυχτα, ζήτησε από μία νοσοκόμα να ανασηκώσει ελαφρώς το κρεβάτι του ώστε να μπορεί να βλέπει από το παράθυρο το στούντιο του.. το πρωί τον βρήκανε νεκρό.\nΗ παράσταση παρουσιάζεται στα αγγλικά με ελληνικούς υπότιτλους.\nΛιμπρέτο: Ρούντολφ Βούρλιτζερ βασισμένο στο μυθιστόρημα του\nΠίτερ Στέφαν Τζανγκ\nΕισάγετε τον κωδικό αυτό στη σελίδα που αντιστοιχεί στην προβολή της ημέρας που έχετε επιλέξει: (Η είσοδος του κοινού στην σελίδα προβολής της παράστασης δύναται να πραγματοποιηθεί από την ώρα έναρξης έως και 4 ώρες μετά. Έπειτα, το login στην παράσταση, θα σταματήσει να είναι διαθέσιμο).


ΟΛΥΜΠΙΑΚΟΣ: Φουλ επιθετικό σχήμα ετοιμάζει ο Λίνεν | KERATSINI CITY\nΟΛΥΜΠΙΑΚΟΣ: Φουλ επιθετικό σχήμα ετοιμάζει ο Λίνεν\nPosted: 29 Ιουλίου, 2010 in ΟΛΥΜΠΙΑΚΟΣ\nΟ Έβαλντ Λίνεν δοκίμασε, στην τελευταία προπόνηση πριν από τον πρώτο αγώνα με τη Μακάμπι, τον Ντιόγκο σε ρόλο «κρυφού» κυνηγού και τον Ντάρμπισιρ μοναδικό προωθημένο.\nΤα πλάνα του Γερμανού.\nΟ προπονητής του Ολυμπιακού φανέρωσε τα πλάνα του, στην τελευταία προπόνηση, ενόψει του πρώτου αγώνα με τη Μακάμπι Τελ Αβίβ, στο πλαίσιο της τρίτης προκριματικής φάσης του Europa League. Το βράδυ της Πέμπτης (29/7, 21:30, RedPlanet.gr, Novasports1), oι ερυθρόλευκοι θέλουν να κάνουν το πρώτο βήμα και να πάρουν ένα σκορ ασφαλείας ενόψει του επαναληπτικού στο Ισραήλ, στις 5 Αυγούστου. Ο Έβαλντ Λίνεν προσανατολίζεται σε ένα φουλ επιθετικό σχήμα. Η διάταξη 4-2-3-1 δεν πρόκειται να αλλάξει, ωστόσο θα υπάρξουν διαφοροποιήσεις στα πρόσωπα.\nΣύμφωνα με τα όσα δοκίμασε την Τετάρτη (28/7), ο Νικοπολίδης θα καθίσει κάτω από τα δοκάρια. Στο δεξί άκρο της άμυνας θα αγωνιστεί ο Γκαλίτσιος και στο αριστερό ο Χολέμπας. Ο Γερμανός κτύπησε σε μία κόντρα που είχε με τον Βασίλη Τοροσίδη (σ.σ. έμεινε εκτός αποστολής) και αποχώρησε, κουτσαίνοντας, από την προπόνηση. Πάντως, η κατάστασή του δεν εμπνέει ανησυχία και αναμένεται να παίξει κανονικά στο βασικό σχήμα.\nΟι Μοδέστο και Μέλμπεργκ θα συνθέσουν το κεντρικό αμυντικό δίδυμο. Οι Ντουντού και Μαρέσκα θα είναι οι δύο κεντρικοί μέσοι. Ο Ρόμενταλ θα ντεμπουτάρει, αγωνιζόμενος δεξιά στη μεσαία γραμμή. Ο Μιραλάς θα παίξει αριστερά και ο Ντιόγκο σε ρόλο «κρυφού» κυνηγού, πίσω από τον μοναδικό προωθημένο Ντάρμπισιρ!


Γιώργος Μασούρας νέο συμβόλαιο: Παίρνει σειρά ο Έλληνας εξτρέμ | Ειδησεις | Pagenews.gr\nΓιάννης Σταθόπουλος 26.10.2020 | 10:11 ΧΡΟΝΟΣ ΑΝΑΓΝΩΣΗΣ 3 '\nPagenews.gr / Αθλητισμός / Γιώργος Μασούρας νέο συμβόλαιο: Παίρνει σειρά ο Έλληνας εξτρέμ\nΤα τελευταία χρόνια ο Ολυμπιακός έχει μάθει να πουλάει ακριβά και με τους δικούς του όρους. Μπορεί να έχουν ακουστεί πολλά για αυτό το μοντέλο, ωστόσο είναι μια τάση που ακολουθούν σπουδαίες ομάδες στην Ευρώπη όπως η Ντόρτμουντ και η Μονακό. Για να μπορείς να πουλάς ακριβά θα πρέπει να έχεις δεμένους με συμβόλαια τους ποδοσφαιριστές σου. Οι «ερυθρόλευκοι» έχουν δείξει ότι δεν υπάρχει χρόνος για χάσιμο σε αυτές τις περιπτώσεις. Δεν είναι τυχαίο ότι με εξαίρεση τον Ομάρ, είναι λίγοι οι ποδοσφαιριστές που αποχώρησαν ως ελεύθεροι.\nΠριν από λίγες ημέρες έγινε γνωστό ότι ο Ρούμπεν Σεμέδο συμφώνησε για την επέκταση του συμβολαίου του μέχρι το καλοκαίρι του 2024. Αξίζει να σημειωθεί ότι αυτό δεν ήταν καθόλου εύκολο καθώς για μεγάλο χρονικό διάστημα η αποχώρηση του Πορτογάλου έμοιαζε θέμα χρόνου. Οι πληροφορίες αναφέρουν ότι οι άνθρωποι της ομάδας θέλουν να συνεχίσουν αυτές τις κινήσεις προκειμένου να δέσουν μερικούς από τους σημαντικότερους παίκτες της ομάδας του Πέδρο Μαρτίνς.\nΗ σειρά του Μασούρα\nΟι πληροφορίες αναφέρουν ότι ο επόμενος στόχος είναι να κλείσει άμεσα η υπόθεση της ανανέωσης του συμβολαίου του Γιώργου Μασούρα. Ο Έλληνας ακραίος είναι ένας ποδοσφαιριστής που αποκτήθηκε από τον Πανιώνιο και με το καλημέρα έγινε βασικός. Μπορεί να μην είναι ο παίκτης με τις φαντεζί ενέργειες, αλλά αποτελεί μια από τις πιο αξιόπιστες λύσεις στα χέρια του Πέδρο Μαρτίνς.\nΟ Έλληνας ακραίος κλείνει σε λίγο καιρό δυο χρόνια στην ομάδα του Πειραιά. Το συμβόλαιο που έχει αυτή τη στιγμή είναι λίγο πάνω από τις 100 χιλιάδες ευρώ ετησίως. Σύμφωνα με το Sportime έχει ήδη δώσει τα χέρια με τον Ολυμπιακό για συμβόλαιο μέχρι το καλοκαίρι του 2024. Οι άνθρωποι της ομάδας θέλουν να επιβραβεύσουν τον παίκτη και από οικονομικής πλευράς. Γι’αυτό πρόκειται να υπογράψει με ετήσιες απολαβές που φτάνουν τις 350 χιλιάδες ευρώ το χρόνο. Αρκετά μεγάλη αύξηση για ένα ποδοσφαιριστή που βρίσκεται σχεδόν δυο χρόνια στην ομάδα. Ο Μασούρας από τη στιγμή που πήγε στον Ολυμπιακό έχει 75 ματς, 17 γκολ και 7 ασίστ.\nΓΙΩΡΓΟΣ ΜΑΣΟΥΡΑΣΜΑΣΟΥΡΑΣ ΝΕΟ ΣΥΜΒΟΛΑΙΟΜΑΣΟΥΡΑΣ ΟΛΥΜΠΙΑΚΟΣΟΛΥΜΠΙΑΚΟΣΠΕΔΡΟ ΜΑΡΤΙΝΣ


Η αποτελεσματικότητα του εμβολίου της Novavax φτάνει το 90%, υστερεί κατά της νοτιοαφρικανικής μετάλλαξης | Ειδησεις\n29/01 / 2021 12:56\nΕιδικότερα σε δοκιμές στο Ηνωμένο Βασίλειο που περιλάμβαναν 15.000 εθελοντές, η Novavax είπε, το εμβόλιο εμπόδισε τη συμπτωματική λοίμωξη κατά 90%. Επίσης, έδειξε αποτελεσματικότητα και κατά του βρετανικού στελέχους. Αλλά σε μια μελέτη 4.400 εθελοντών στη Νότια Αφρική, το εμβόλιο αποδείχθηκε μόνο 49% αποτελεσματικό. Στο 94% του πληθυσμού της μελέτης που δεν είχε HIV, η αποτελεσματικότητα ήταν 60%.\nΣτη δοκιμή του Ηνωμένου Βασιλείου, η Novavax εντόπισε 62 κρούσματα με συμπτώματα COVID-10. Τα 56 από αυτά ανήκαν στην ομάδα του εικονικού φαρμάκου και έξι μεταξύ των εθελοντών που έλαβαν το εμβόλιο.\nΈνας ασθενής που έλαβε εικονικό φάρμακο νόσησε σοβαρά από την ασθένεια ενώ κανείς στην ομάδα του εμβολίου. Η εταιρεία παρείχε λίγες λεπτομέρειες σχετικά με την ασφάλεια του εμβολίου, λέγοντας μόνο ότι οι σοβαρές παρενέργειες ήταν σπάνιες και ισορροπημένες μεταξύ του εμβολίου των μελετών και των ομάδων εικονικού φαρμάκου.\nΣτη μελέτη της Νότιας Αφρικής, 29 άτομα εκδήλωσαν συμπτώματα COVID-19 στην ομάδα του εικονικού φαρμάκου και 15 στην ομάδα του εμβολίου.\nΕίναι ασαφές αν αυτά τα δεδομένα θα είναι αρκετά για την έγκριση από τον Αμερικανικό Οργανισμό Φαρμάκων (FDA), ή αν οι ΗΠΑ θα περιμένουν για περαιτέρω δεδομένα, όπως φαίνεται να κάνει με τα εμβόλια που αναπτύχθηκαν από την Αstrazeneca και το Πανεπιστήμιο της Οξφόρδης.\nΗ Novavax είπε ότι αναμένει να υποβάλει αίτηση για μια άδεια έκτακτης ανάγκης στο Ηνωμένο Βασίλειο τους επόμενους μήνες, μόλις έχει τα τελικά στοιχεία από την κλινική δοκιμή της εκεί. Η εταιρεία ανέφερε ότι έχει έρθει σε επαφή με τον FDA, αλλά δεν παρείχε λεπτομέρειες για τα σχέδιά της.\nΤα αποτελέσματα της Novavax δεν πρέπει να θεωρηθούν απογοητευτικά